Daftar Anak-Anak Sertai MILO® Champions Clinic: E-Coaching! Peluang Mendapat Bimbingan Bersama Jurulatih Kebangsaan. | Assalammualaikum semua! Sejak selamat duduk di rumah. Ruby sering mencari aktiviti untuk anak. Cuma, masih belum jumpa aktiviti yang bermanfaat dari segi pergerakan fizikal dan kesihatan. Ada juga melihat program permainan dalam talian, belajar bahasa baharu dengan tutor dan ada juga program sains inovasi. Semuanya Adam telah sertai. Bagi bulan September 2021, Ruby daftarkan Adam sertai MILO® Champions Clinic: E-Coaching. Masa mula buka pendaftaran tu, memang teruja sangat! Ibu lebih excited!Daftar Anak-Anak Sertai MILO® Champions Clinic: E-Coaching! Peluang Mendapat Bimbingan Bersama Jurulatih Kebangsaan.MILO® Champions Clinic: E-Coaching ini terbuka kepada semua rakyat Malaysia berumur 7 tahun sehingga 12 tahun. Klinik ini adalah khusus untuk pengenalan sukan bagi sukan Bola Keranjang, Futsal dan Badminton. Ia dianjurkan oleh Nestlé Products Sdn Bhd secara atas talian dan boleh dijalankan oleh peserta atau penjaga/ibu bapa di mana-mana kawasan sekitar kediaman. Pastikan patuh SOP! Klinik ini akan bermula dari 11 September 2021 hingga 16 Oktober 2021 dan dijalankan pada setiap hujung minggu. Sebanyak 5 sesi tayangan video (dibekalkan sebelum) dan 5 sesi secara maya atas talian bersama jurulatih.Peserta akan mengikuti 5 sesi MILO® Champions Clinic: E-Coaching yang direkod secara atas talian dengan saluran khusus. Tempoh setiap sesi adalah 30 minit. Semua Peserta diwajibkan menyempurnakan kesemua sesi latihan yang ditetapkan untuk melayakkan mendapatkan sijil dan medal penyertaan MILO® Champions Clinic: E-Coaching. Pihak penganjur mempunyai hak sepenuhnya untuk mengubah masa latihan secara atas talian bergantung kepada kesuaian dan masa yang ditetapkan. Penyertaan adalah terhad dan hanya boleh menerima jumlah penyertaan yang ditetapkan mengikuti jenis sukan dan jumlah jurulatih yang dilantik oleh pihak penganjur berdasarkan konsep “siapa cepat, dia dapat”. Pendaftaran akan ditutup pada 10 September 2021 pada pukul 5 petang atau apabila jumlah penyertaan yang ditetapkan oleh Penganjur untuk setiap kumpulan penuh. Setelah menyelesaikan pembayaran, e-mel pengesahan akan dihantar kepada anda. Bahan video dan pautan Google Meet akan dihantar ke e-mel yang didaftarkan.Semua peserta akan menerima 1 helai baju-T MILO, produk MILO, medal, sijil dan peralatan asas untuk latihan. Bergantung kepada sukan yang anda daftarkan. Setiap peserta diwajibkan untuk memakai baju-T MILO yang dibekalkan sepanjang masa sesi Klinik ini berlangsung. Semua peserta mesti mengikut arahan jurulatih yang berkaitan dengan latihan sepanjang masa Klinik dijalankan. Setiap peserta perlu berpakaian sukan dan berkasut sukan lengkap yang bersesuaian untuk latihan dan air minuman yang secukupnya. Oleh kerana aktiviti sukan melibatkan risiko kecederaan diri, para ibu bapa perlu memantau dan bersetuju untuk bertanggungjawab atas kesihatan dan kesejahteraan peserta semasa menyertai MILO® Champions Clinic: E-Coaching.    Adam Sertai Sukan BadmintonRuby sudah daftarkan Adam. Anak sulong Ruby berusia 7 tahun pada 2021. Ruby sentiasa meminati sukan. Aktif pada zaman sekolah adalah peluang untuk mengetahui kebolehan. Coach atau guru mempunyai mata yang mahir untuk menentukan kebolehan seseorang bakal atlet. Walaupun mempunyai ketakutan dan kurang keyakinan diri. Bantuan coach membuatkan Ruby aktif sukan dan mewakili Rumah Sukan Sekolah Rendah untuk sukan Olahraga Larian. 100meter, 4 x 100meter dan 4 x 400meter. Itu adalah sukan kegemaran Ruby. Kemudian Ruby mula aktif bermain hoki pada tahun 6. Mewakili daerah ketika itu.Apabila masuk ke sekolah menengah. Ruby aktif sebagai AJK Rumah Sukan sahaja. Selain itu menjadi AJK Pengawas Sukan pada tingkatan 5. Ketika ini, Ruby fikir kos untuk aktif sukan terlalu mahal. Ada sukan yang tidak memerlukan sebarang peralatan iaitu larian. Tetapi Ruby sebagai anak sulong, tugas di rumah untuk menjaga adik-adik adalah keutamaan. Ibu Ruby ketika itu ibu tunggal. Fokus kepada akademik amat dititikberatkan. Namun, Ruby dan sukan, berpisah tiada. Hehe.Okay kita stop mengenang kisah lama, sekarang kisah Adam. Anak sulong Ruby tu. Ruby bukan nak memaksa Adam. MILO® Champions Clinic: E-Coaching adalah kelas permulaan untuk memberi pengenalan dengan sukan yang Adam suka. Sukan bagus untuk kesihatan dan kecerdasan mental. Sebelum Ruby mendaftar Adam. Ruby berbincang dengan suami dan Adam sekali. Bertanya apa dia minat dalam sukan.Ibu: "Kalau ibu masukkan ke kelas ada coach ajar untuk faham sukan tersebut, nak?"Adam: "Nak, tapi macam Adam takutlah ibu. Adam tak pandai lagi"Ibu: "Jangan bimbang,coach akan ajar, ini kelas pengelanan dan bagus untuk Adam tahu bagaimana bermain secara profesional. MILO bagi gift tau."Adam: "Okay boleh lah Ibu, Ibu pun masuk kelas sama-sama okay?"Ibu: "Okay".Begitulah perbincangan kami, lagi satu faktor kami fikir adalah. Kami kena pilih sukan yang kami sebagai ibu bapa boleh join sekali. Kita tanam minat kesukanan dalam ahli keluarga. Pada mulanya, Adam memilih diantara sukan Futsal atau Badminton. Ruby tanya suami, pernah main bola tak? Pernah main Futsal? Nan hadoooooo katanyaaa. Kahkahkah. Kami sangat introvert memang tidak join sukan yang ada berpasangan atau berkumpulan. Sukan Larian pun kami terus straight lengkap 5KM dan terus pulang ke rumah. 🤣🤣🤣Untuk Adam, Badminton adalah permulaan sukan dia setelah melihat ibu bermain sukan ini di kampung. Main tanpa syarat. Di atas padang rumput, tiada gelanggang, berkaki ayam dan smash. Melompat smash bulu tangkis dan menang. Masa tu, Adam datang peluk. Ibu pandainya main Badminton. Nak main juga. Cuma ketika itu tidak dapat mengajar dengan lebih jelas. Maka, Ruby pun mula fikir untuk mencari jurulatih. Nak cari "Anak-Anak Sidek". Itu je jurulatih yang Ruby tahu. Untuk memberi pendedahan kepada anak kecil, Ruby banyak memberi pendedahan seperti mengikuti instagram Datuk Lee Chong Wei, Tik Tok Tan Boon Heong, menonton Sukan Olimpik Tokyo 2020 dan Sukan Paralimpik Tokyo 2020 untuk memberi galakan. Ibu teruja sangat nak Adam join kelas online bersama Coach Daphne Ng. Harap-harap Adam tidak terlalu pemalu. Ruby beri masa untuk dia menyesuaikan diri. Walau apa pun kita buat, perlu ada guru yang betul. Nanti guru juga akan membantu anak-anak mara ke peringkat seterusnya. Mungkin boleh wakil negara? InsyaAllah. Apabila bersukan, kita akan aktif dan prestasi akademik juga bagus. Hidup perlu seimbang. Kita tak boleh skeptikal bahawa sukan untuk orang yang tidak pandai akademik. Kelebihan seseorang berbeza. Jangan meletakkan tanda aras kepada sesiapa. Jangan letak limit dengan apa yang kita suka lakukan. Tiada halangan untuk bersukan. Ia menyihatkan. Apa yang penting hormati Caoch. Fokus dan dengar arahan. InsyaAllah semuanya akan dipermudahkan.Kenali Jurulatih-Jurulatih Bagi Setiap SukanJurulatih-jurulatih kebangsaan akan menghasilkan modul latihan sepanjang MILO® Champions Clinic: E-Coaching. Kembali untuk melatih kanak-kanak adalah Coach Daphne Ng (badminton), Coach Chiew Chun Yong (futsal) dan Coach Yoong Sze Yuin (bola keranjang). Mungkin ada penampilan istimewa seperti tahun 2020 iaitu Legenda badminton Rashid Sidek, bekas kapten pasukan bola keranjang wanita kebangsaan Nur Izzati Yaakob dan bintang bola sepak kebangsaan yang sedang melonjak popular Nik Akif Syahiran? Jom kita doa bersama-sama. Hehehe. BADMINTON: COACH DAPHNE NG  Coach Daphne adalah bekas pemain badminton kebangsaan yang berpengalaman dengan ilmu sains sukan dan psikologi sukan, Daphne Ng adalah seorang atlet yang telah banyak menyumbang kepada sukan badminton Malaysia. Sebagai atlet antarabangsa yang berpengalaman, Daphne terus menyumbang kepada industri sukan sebagai jurulatih profesional sejak 2012.Selain mendorong gaya hidup aktif di kalangan rakyat Malaysia, bekas atlet BAM ini kini bekerjasama dengan MILO® Champions Clinic Online untuk berkongsi kepakarannya dengan harapan dapat mewujudkan generasi baru juara badminton!Pencapaian: Team TSG Augsburg, Pelatih Jerman (2018)Jurulatih Team Malaysia di Sukan Deaflympics, Turki (2017)Jurulatih Team Malaysia di Sukan Universiti ASEAN, Singapura (2016)FUTSAL: COACH CHIEW CHUN YONG  Coach Yong, sentiasa percaya bahawa semangat dan kerja berpasukan dalam satu pasukan adalah yang membezakan atlet hebat yang dapat melangkah lebih jauh. Inilah yang kami cuba sampaikan di MILO® Champions Clinic, di mana kami memberi penekanan pada disiplin, kerja berpasukan, ketabahan, dan keyakinan diri pada anak-anak.Pencapaian: Calon Jurulatih Futsal Terbaik Tahun Ini, Anugerah Umbro Futsal (2017)Ketua Jurulatih, Pasukan Futsal Nasional Malaysia (2016 - Sekarang)Penolong Jurulatih, Kejuaraan Futsal AFF (2009)BOLA KERANJANG: COACH YOONG SZE YUIN  Coach Yoong adalah mantan atlet kebangsaan dan jurulatih profesional sejak 2007, Yoong Sze Yuin bergabung dengan pasukan pelatih MILO Champions Clinic Online dengan tujuan untuk melahirkan bakat dengan kemahiran pemain profesional. Sebagai pendidik, dia percaya bahawa anak-anak tidak hanya perlu terus aktif secara mental, tetapi juga fizikal. Ini sejajar dengan matlamat MILO untuk mengaktifkan 5 juta rakyat Malaysia!Pencapaian: Ketua Jurulatih pasukan kebangsaan di Sukan SEA, Singapura, 2015 (Pingat Emas)Ketua Jurulatih pasukan kebangsaan di Sukan SEA, Malaysia, 2017 (Pingat Emas)Ketua Jurulatih pasukan kebangsaan di Sukan Komanwel, AustraliaYuran Pendaftaran Pakej Asas RM 50 Atau Pakej Lengkap RM 85Pendaftaran bermula dari sekarang sehingga 10 September 2021. Daftarkan anak anda dalam MILO® Champions Clinic: E-Coaching sekarang dengan pakej lengkap pada RM85 yang merangkumi peralatan sukan seperti bola keranjang, futsal dan raket badminton. Terdapat juga pakej asas dengan yuran serendah RM50.  Pakej BadmintonPakej Asas: RM50 (termasuk: 6 Kon, 6 Bulu Tangkis Sintetik, 1x Jersey Latihan MILO®Pakej Penuh: RM85 (termasuk: 1 Raket, 6 Kon, 6 Bulu Tangkis Sintetik, 1 Jersey Latihan MILO®Pakej Bola KeranjangPakej Asas: RM50 (termasuk: 4 Kon, 1x Jersey Latihan MILO®Pakej Penuh: RM85 (termasuk: 2 Bola Keranjang Saiz 5, 4 Kon, 1 Jersey Latihan MILO®Pakej FutsalPakej Asas: RM50 (termasuk: 10 Marker/Penanda, 6 Kon, 1x Jersey Latihan MILO®Pakej Penuh: RM85 (termasuk: 1 Bola Futsal Saiz 3, 10 Marker/Penanda, 6 Kon, 1 Jersey Latihan MILO®Ruby harap perkongsian ini dapat membantu ibu bapa untuk mendaftarkan anak-anak menyertai aktiviti bermanfaat sepanjang selamat berada di rumah. Walaupun kesibukan menyelesaikan tugasan Pengajaran dan Pembelajaran di Rumah (PdPR), kita perlu memberi aktiviti sukan kepada anak-anak untuk mereka terus aktif. Untuk Adam, Ruby memilih Pakej Penuh Badminton bernilai RM 85. Seronok dia nak dapat gift rakdet badminton, kon, bulu tangkis sintetik dan jersey MILO®.Layari www.milo.com.my untuk maklumat lanjut.


MUHAMMAD SHAUQI DANIAL JUARA THE AUDITION 2021 ARMANI ENTERTAINMENT GROUP | Assalammualaikum semua! Masih ingat lagi uji bakat The Audition 2021? Pada 19 Disember 2021 telah berlangsung acara finale! Seramai 27 peserta telah terpilih untuk memasuki pusingan akhir. Para peserta terdiri daripada penyanyi dan pelakon yang berbakat besar. Ada yang boleh berlakon serius dan komedi. Ada yang boleh menyanyi sambil menari. Pasti sukar untuk para juri memilih juara!Baca di sini >> Uji Bakat The Audition 2021 Bermula!Juri di The Audition 2021 Finale terdiri daripada Cikgu Vokal Sarah Ismail, Amira Othman, Datuk KK Chua dan Michael Ang. AEG juga melantik pengarah dan penerbit drama terkenal iaitu Michael Ang sebagai Rakan Strategik. MUHAMMAD SHAUQI DANIAL JUARA THE AUDITION 2021 ARMANI ENTERTAINMENT GROUPPencarian bakat baru untuk pertandingan The Audition 2021 sudah pun berakhir dan seramai  20 peserta berjaya melayakkan diri ke peringkat akhir pertandingan ini yang diadakan di Atrium, The Strand Mall, hari ini. The Auditon 2021 adalah pertandingan pencarian bakat baru Malaysia terbitan Armani Entertainment Group (AEG). Pertandingan ini diadakan untuk mencungkil bakat peserta dalam pelbagai bidang seni seperti nyanyian, tarian, lakonan dan berlawak komedi.
Uji bakat The  Audition  adalah 100 peratus daripada pihak juri. Para peserta hanya melalui beberapa fasa uji bakat sahaja. Pertama, melalui muat naik video berdurasi lebih 1 minit di Instagram masing-masing berserta hashtag wajib. Fasa kedua, anda akan dipanggil ke sesi uji bakat bersama para juri mengikut lokasi berdekatan anda. Bermula Oktober lalu, ujibakat secara langsung telah diadakan di Kuala Lumpur diikuti Kuantan (Pahang), Johor Bahru, Kota Kinabalu (Sabah), Kuala Terengganu dan berakhir di Pulau Pinang. Ketua Pegawai Eksekutif AEG, Datuk KK Chua berkata;“Sepanjang  tempoh ujibakat itu ternyata Malaysia mempunyai ramai bakat baru dan mereka bersemangat tinggi untuk  menceburi industri hiburan negara.Mereka semua bercita-cita tinggi, ada misi dan visi untuk menjadi anak seni yang dikagumi ramai. Bagaimanapun mereka masih memerlukan panduan dan bimbingan untuk mengorak langkah yang lebih jauh dalam dunia seni. Untuk menempatkan diri dalam industri tidaklah terlalu sukar namun cabaran yang mereka perlu hadapi adalah persaingan dan menempatkan diri dalam industri untuk jangka masa lama.Mereka perlu bersedia untuk menghadapi segala rintangan dan tekanan. Oleh itu, AEG bukan saja menyediakan platform untuk mereka mengejar cita-cita menjadi penyanyi atau pelakon yang berjaya tetapi juga akan membimbing mereka untuk berhadapan dengan cabaran sebenar,” katanya kepada media.GOOD TALENT AND GOOD CHARACTERMenggunakan tagline ‘Good Talent and Great Character’, dalam pencarian ‘bakal bintang’ ini, AEG bukan saja mencari peserta yang berbakat tetapi juga mempunyai karektor yang bagus.Mereka mesti sentiasa positif, sanggup bekerja keras dan mempunyai disiplin yang tinggi.Mereka mesti ‘memandang’ bidang seni adalah satu kerjaya bukan untuk suka-suka.AEG akan menjadi platform untuk merealisasikan impian mereka menjadi anak seni yang berjaya asalkan mereka sanggup berusaha.Untuk memastikan program ini memenuhi kehendak pasaran hiburan tanah air yang terus berkembang maju dengan kemunculan pelbagai idea kreatif daripada penggiat seni lama dan baru.JURI THE AUDITION 2021 FINALEPenerbit dan Pengarah, Michael Ang berkata " Saya terkejut apabila ada peserta daripada awal ujibakat sehingga ke final menunjukkan peningkatan ketara.  Ini kerana mereka mendengar  pendapat kami selaku juri ketika mereka beraksi pada ujibakat. Ramai yang menyanyikan lagu Anuar Zain tetapi mereka mengalunkannya mengikut lenggok mereka sendiri.Persembahan nyanyian dan lakonan  mereka sangat bagus. Ada dua peserta yang saya lihat kualiti persembahan  mereka banyak ‘improvement’ sehingga mereka layak terpilih untuk peringkat akhir The Audition 2021 dan tidak mustahil jika mereka terus berusaha dan bekerja keras, mereka bakal mencabar pelakon yang ada sekarang. Industri memang perlukan ramai bakat baru  dalam bidang lakonan tetapi di Malaysia, orang suka yang tengok pelakon yang ‘elok-elok’ walaupun tidak berbakat. Hendak cari pakej lengkap yang cantik dan tampan serta  berbakat, memang susah.  Penonton ‘tengok’ ikut mata bukan ikut otak.Kalau ada rupa tetapi tak berbakat, hantarlah ke kelas lakonan Fauziah Nawi atau Ogy Ahmad Daud pun, mereka tak akan mengajar.  Mereka yang cantik ini, ‘self- concious’. Apabila berlakon mahu nampak cantik saja.Pada pertandingan ini, sebenarnya ramai yang layak menang tetapi tempat untuk  yang terbaik ada tiga sahaja. Jadi selepas berbincang dengan Datuk KK Chua, kemungkinan kami akan menyerapkan mereka yang berbakat ini untuk berada di bawah pengurusan AEG."  Ketua Pegawai Eksekutif AEG,  Datuk KK Chua "AEG dengan bantuan Michael Ang berjaya mencungkil ramai bakat baru. Mereka yang berjaya ke final semuanya ada kualiti. Saya lihat bakat muda ini boleh membawa kelainan kepada industri hiburan tempatan. AEG menyediakan platform untuk mereka mengembangkan bakat terutama pembangunan dan sahsiah diri untuk berhadapan cabaran termasuk kemahiran berkomunikasi dan berhadapan dengan media. Berikutan sambutan yang memberangsangkan daripada seluruh negara, kami akan terus mengadakan pertandingan ini setiap tahun."PEMENANG THE AUDITION 2021Juara The Audition 2021, Muhammad Shauqi Danial Ma’Amal HajriSaya tak sangka menang kerana saya rasa persiapan hari ini  60 peratus saja. Alhamdulillah, rezeki saya dan sudah tentu saya sangat gembira dengan kemenangan ini.  Saya memilih lagu nyanyian asal, Hafiz Suip berjudul Ku Akui dan masa agak suntuk untuk saya menggubah semula lagu itu tetapi saya nekad mempersembahkan yang terbaik pada peringkat akhir ini. Sebelum ini saya hanya pernah  masuk pertandingan karaoke dan Battle of the Band.  Untuk perancangan selepas ini, saya akan ikut apa yang diaturkan AEG dan kemenangan ini diharap dapat merealisasikan impian saya  untuk menjadi penyanyi terkenal. Kedua - Mohd Emeer Iskandar Mohd Bakri Ketiga - Wann Nashrinie Bin ZafriFavourite Performance - Siti Sarah Hairany Binti Ahmad FauziHADIAH PEMENANG THE AUDITION 2021Pemenang The Audition 2021 akan menerima kontrak bernilai RM50,000 termasuk latihan dan pembangunan.  Selain itu, penyanyi akan merakam single yang disusun oleh top-chart komposer lengkap bersama dengan video muzik. Manakala buat pelakon, pemenang akan mendapat peluang untuk bekerjasama dengan pengarah tersohor iaitu Michael Ang dalam drama terbaru beliau.FACEBOOK | INSTAGRAM


JELAJAH AMAL SOLIDARITI UNTUK ISKANDAR SPRING | Assalammualaikum semua! Persatuan Karyawan Malaysia telah menyahut idea busking para rakan selebriti untuk membantu menambah sumbangan buat pemain gitar dan ketua kumpulan Spring iaitu Encik Iskandar. Inisiatif ini adalah cara yang terbaik dalam membalas jasa sumbangan-sumbangan yang diberikan dengan mengadakan Live Busking. Lokasi pilihan pertama adalah di Jalan TAR, Kuala Lumpur yang sinonim dengan lokasi tumpuan pengunjung dan pelancong. Jom meriahkan lagi acara ini sambil mendengar muzik, menonton penyanyi kegemaran menyanyi lagu-lagu nostalgia dan di samping itu, kita menderma kepada insan yang memerlukan. RM 1 dari anda amat bermakna. Terima kasih dan tahniah diucapkan kepada anda yang memberi sumbangan. Jumpa anda Ahad ini okay?JELAJAH AMAL SOLIDARITI UNTUK ISKANDAR SPRING

Jelajah Amal Solidariti Untuk Iskandar SpringTarikh: 29 Januari 2023Hari: AhadMasa: 2:30PM - 6:3PMLokasi: Santai Seni @ TAR, Jalan Tuanku Abdul Rahman (berhadapan Kamdar)

“Setelah memikirkan beberapa kaedah bagi membantu masalah yang dihadapi oleh saudara Iskandar, kami memutuskan untuk menganjurkan program jelajah ke seluruh Negara dan mengadakan persembahan dalam bentuk “busking” bagi mengutipndana untuk membiayai derita yang ditanggung oleh saudara Iskandar yang sudah setahun terlantar” ujar Dato Freddie Fernandez, Presiden Persatuan Karyawan Malaysia (KARYAWAN) semasa sesi sidang media jelajah amal Solidariti Untuk Iskandar Spring.  Iskandar atau nama sebenarnya Tengku Raden Iskandar Tengku Ismail yang merupakan pemain gitar adalah diantara pengasas dan juga ketua kumpulan Spring kini dalam keadaan lumpuh serta turut menderita pelbagai penyakit kronik seperti kencing manis, kesukaran bertutur dan menjalani dialisis akibat komplikasi buah pinggang.

Menyedari keadaan beliau yang kini hilang daya upaya kerja dan tiada sumber mata pencarian, dua sahabat baik beliau iaitu Ameng Spring dan Umarul Iklim telah mengusulkan masalah ini kepada Persatuan KARYAWAN Malaysia dan merangka jelajah amal ini ke seluruh Negara.

Memandangkan keperluan biaya beliau agak besar iaitu sekitar RM 40,000 bagi menampung kos perubatan dan perbelanjaan sepanjang tahun ( Purata kos bulanan ialah RM 3,000 ) kami mendapati modul persembahan ringkas ini adalah jalan paling ekonomi dari segi modal penganjurannya dan Insyaallah boleh mencapai matlamatnya. Kini kita telah menyusun 3 lokasi utama iaitu di lokasi Santai Seni@ TAR (Jalan Tunku Abdul Rahman Kuala Lumpur), Padang Kota, Pulau Pinang dan Terengganu Drawbridge, Kuala Terengganu serta bakal diteruskan dibeberapa lokasi lain seperti Ipoh, Kota Bharu dan lain-lain pada tarikh yang bakal ditentukan kelak.

Sebagai permulaan KARYAWAN dan Jabatan Kebudayaan, Kesenian Pelancongan dan Sukan Dewan Bandaraya Kuala Lumpur telah merangka sebaik mungkin siri pertama jelajah ini di lokasi Jalan Tunku Abdul Rahman bersempena dengan program mingguan Santai [email protected] (Berhadapan KAMDAR) pada tarikh 29 Januari 2023 (Ahad) bermula jam 2.30 sehingga 6.30 petang. Siri pertama ini turut menampilkan barisan penghibur terkenal dan berprestij iaitu Ameng Spring, Umarul Iklim, Syafiq Farhain, Alim Kris, Maman Teachers Pet, Bob Sentuhan, Mus Kemala, Belle Fattah, Iss Arffan, Black Maria, Islah & The People dan Radhi Khalid selaku pengacara.

Mekanisme kutipan sumbangan ialah melalui jualan amal beberapa produk seni, CD agama, tabung potter , QR Code dan juga secara dalam talian dimana sepanjang persembahan ini diadakan ianya turut disiarkan secara live.

Sekarang, tabung Solidariti ini telah menerima sumbangan dari Qew Communications Sdn Bhd dan Meta Music Xtreme (Label Muzik Maman Teachers Pet) dan jumlah sebanyak RM 4,000. Turut hadir di majlis sidang media ini ialah beberapa rakan strategik yang merupakan penganjur dilokasi seterusnya iaitu:Pulau Pinang

• Ybrs Mohd Faruk B. Abdul Rahman (Ahli Majlis Majlis Bandaraya Pulau Pinang)
• Tuan Isma Azad (Panca Abadi Automobil )
• Wakil Sis Lawa.Co Persatuan Sahabat Penghibur Jalanan Malaysia Terengganu Encik Aizad Azman Pengerusi Persatuan Sahabat penghibur jalanan Malaysia

Encik Mohd Fazli A. Rahman Setiausaha Agung Terengganu Buskers Associations. Wakil dari MAP Music, Green Dome, Meta Music Xtreme, Mummylova.Dengan demikian, kami mengajak khalayak ramai untuk turut menjayakan setiap persembahan yang akan diadakan oleh barisan artis dan pemuzik berprestij tanahair dengan menyumbang seikhlas hati sebagai solidariti membantu saudara Iskandar.

Anda juga boleh menyumbang terus ke tabung melalui butiran berikut:Nombor Akaun : 3108024130Nama Bank: Public BankNama Akaun: Persatuan Karyawan Malaysia


Perubahan teknologi yang berlaku secara pesat memberi kesan kepada kehidupan manusia. Tidak terkecuali antara bidang yang turut mendapat manfaat melalui kemajuan ini adalah sistem pendidikan dunia. Sebagai sebuah negara yang mempunyai akses terhadap segala inovasi yang diperkenalkan, ternyata Malaysia juga tidak terkecuali bersaing dalam menghasilkan lebih ramai pelajar yang dilengkapi dengan ilmu terbaik.Namun sejauh mana, penggunaan teknologi ini digunakan sepenuhnya oleh pelajar dan tenaga pengajar di negara ini. Justeru, Pusat peningkatan akademik dan pakar dalam membantu pelajar Sijil Pelajaran Malaysia (SPM), PTTI mengadakan wacana berjudul Halatuju Sistem Pendidikan Dalam Talian di Malaysia, Tun Dr Mahathir Mohamad bersempena meraikan kecemerlangan 335 pelajar pada Majlis Anugerah Cemerlang SPM 2021, baru-baru ini.WACANA HALATUJU SISTEM PENDIDIKAN DALAM TALIAN DI MALAYSIA BERSAMA TUN DR MAHATHIR MOHAMADBerkongsi jawapan dalam sesi wacana yang dikendalikan moderator Muhd Habibunajjar Sazali itu, Tun Mahathir yakin dalam menghasilkan pelajar yang cemerlang selain penggunaan teknologi secara berkesan, guru juga adalah faktor penting dalam memastikan cara penyampaian yang lebih berkesan.

Bersetuju dengan kenyataan teknologi sebagai keperluan dalam sistem pendidikan kini, namun menurut negarawan ini juga tidak semua boleh diaplikasikan secara mendadak kepada pelajar memandangkan perlu ada saringan dalam membentuk karakter yang sesuai.“Kita tahu, teknologi bergerak laju dan hampir setiap hari ada penemuan baharu. Menjadi keperluan melengkapkan pelajar dengan kemahiran ini namun kita juga perlu pastikan pengetahuan yang diberikan perlu sesuai dengan karakter. Kerana kita tidak mahu kemahiran yang ada ini disalah gunakan,”katanya.Melihat kemajuan yang diraih negara luar melalui sistem pendidikan yang menggunakan teknologi terkini. Malaysia juga tidak ketinggalan berada pada landasan yang sama, namun dalam mengoptimumkan kelebihan yang ada, bekas Perdana Menteri itu yakin perlu ada pembahagian kerja antara tenaga pengajar yang lebih efisien.

“Kita perlu akur bukan semua guru terbaik dalam negara dan kesannya ke atas pelajar jika guru-guru ini tidak dilengkapi dengan ilmu. Apa yang boleh kita buat adalah melalui bantuan teknologi yang akan membantu guru guru terbaik ini menyampaikan bahan pengajaran secara meluas sekali gus membolehkan pelajar-pelajar ini mendapat peluang belajar dengan guru yang sama.“Namun dalam masa yang sama perlu ada seliaan guru kelas secara fizikal yang akan membantu. Jadi kita tidak boleh bergantung sepenuhnya ke atas guru kerana tidak semua guru mempunyai teknik pengajaran yang baik dan ini akan memberi impak kepada pelajar,” jelasnya lagi.

Berkongsi mengenai ketegasanya dalam memastikan setiap anak-anak di negara ini mendapatkan pendidikan ketika di era pemerintahannya nyata membawa kepada perubahan Malaysia kini.Tambahnya antara yang menjadi fokus utamanya juga bagaimana pendidikan juga tidak boleh disalurkan melalui cara yang sama memandangkan tahap penerimaan murid berbeza mengikut kemampuan.Sementara itu, berkongsi pesanannya kepada semua pelajar di negara ini, Tun Dr Mahathir Mohamad, berharap agar ibu bapa dan guru menjadi pendorong utama kepada pelajar-pelajar ini untuk mendapatkan keputusan yang cemerlang demi masa depan. Menjadi amalan yang baik juga, jelasnya setiap pelajar ini harus mengulangkaji setiap pelajaran itu secara berulang kali dalam memastikan ilmu itu dapat difahami dengan lebih baik.PELANCARAN MALAYSIA BANGKIT BELAJARPada majlis sama, Tun Dr Mahathir turut melancarkan inisiatif Malaysia Bangkit Belajar yang memfokuskan kepada pelajar tingkatan tiga hingga lima untuk mendapatkan pembelajaran secara percuma melalui pembelajaran dalam talian yang dikendalikan oleh PTTI.

Inisiatif ini juga sebagai antara cara menyokong rakyat di negara ini terutamanya pelajar yang datang dari keluarga berstatus B40, yang mana PTTI menyediakan pelbagai kemudahan penyampaian ilmu secara percuma melalui aplikasi PTTI Better Result. Pembelajaran percuma ini boleh diikuti di laman web www.ptti.my


Panadol Melancarkan Kempen Kesedaran Pasca Vaksinasi COVID-19

Panadol Melancarkan Kempen Kesedaran Pasca Vaksinasi Covid-19. | Assalammualaikum semua! Alhamdulillah buat semua yang telah menerim vaksinasi dan juga yang telah lengkap vaksinasi dos kedua. Ruby baru je semalam 15 Ogos 2021 semalam dan memang telah bersedia untuk apa-apa simptom muncul semasa pasca vaksinasi. Demam, sakit kepala, sakit urat dan kesejukan adalah perkara yang sedang Ruby alami. Alhamdulillah, stok Panadol masih banyak. Ruby beli Panadol ActiFast sekotak 100 biji di BIG Pharmacy. Ruby beli banyak dan sedekah dekat jiran tetangga. Di samping itu, untuk kegunaan sendiri diantara Ruby dan suami di rumah. Suami Ruby akan menerima dos kedua vaksin pada 31 Ogos 2021. Merdeka!Panadol Melancarkan Kempen Kesedaran Pasca Vaksinasi Covid-19.Panadol, jenama utama GlaxoSmithKline, hari ini mengumumkan kempen penjagaan diri untuk meningkatkan kesedaran masyarakat mengenai penjagaan kesakitan dan demam pasca vaksinasi COVID-19 di seluruh negara. Dalam menyokong usaha kerajaan memerangi keraguan di kalangan rakyat untuk menerima vaksin dan meningkatkan pengambilan vaksin, Kempen Pasca Vaksinasi COVID-19 Panadol ini akan merangkumi perkongsian tip dan maklumat mengenai cara mengendalikan simpton-simptom pasca vaksinasi COVID-19 seperti kesakitan dan demam dengan Panadol.

Pengurus Besar Penjagaan Kesihatan Pengguna GSK Malaysia, Bryan Wong berkata, “Kami menyokong sepenuhnya usaha kerajaan untuk memberi vaksin kepada sekurang kurangnya 80% penduduk dewasa Malaysia menjelang Februari 2022. Kami gembira melihat kadar penerimaan vaksin COVID-19 yang tinggi di Malaysia dan kadar pemberian vaksinasi juga terus meningkat. Untuk mencapai imuniti kelompok secepat mungkin, ia adalah penting untuk kami memainkan peranan dalam mendidik orang ramai mengenai kepentingan vaksin COVID-19; serta memberikan panduan yang tepat, sebagaimana yang disyorkan oleh pihak berkuasa kesihatan awam, mengenai penggunaan Panadol sebagai rawatan simptomatik pasca vaksinasi COVID-19.”Kempen Pasca Vaksinasi COVID-19 PanadolKempen Pasca Vaksinasi COVID-19 Panadol akan dilancarkan mengikut fasa mulai Jun 2021, meliputi video pendidikan dan kandungan bermaklumat di pelbagai platform digital dan laman sosial Panadol Malaysia, media, serta di semua premis-premis jualan tempatan seperti Watsons dan 99 Speedmart di seluruh negara.Sumber-sumber pendidikan mengenai vaksin COVID-19 dan penjagaan pasca vaksinasi untuk para pesakit akan diberikan kepada 2,000 ahli farmasi dan penolong farmasi di seluruh negara. Risalah yang ringkas dan berilustrasi dengan maklumat tepat mengenai COVID-19, termasuk tip-tip mengenai pengurusan simptom pasca vaksinasi COVID-19 seperti mengurangkan kesakitan dan demam dengan Panadol, akan diedarkan di 700 klinik am dan farmasi untuk masyarakat umum.

“Menerusi usaha ini, kami berharap untuk meningkatkan akses pengetahuan kesihatan di kalangan komuniti, agar mereka dapat mencari maklumat yang tepat untuk menglengkapi proses vaksinasi COVID-19 mereka tanpa ragu. Kami turut ingin menasihati semua rakyat Malaysia agar mengikis sebarang keraguan mengenai vaksinasi COVID-19 dan daftarkanlah diri dalam Program Imunisasi COVID-19 Kebangsaan. Pengambilan vaksin bukan sahaja baik untuk diri mereka dan orang yang tersayang, tetapi juga untuk kesihatan, kesejahteraan sosial dan ekonomi negara,” tambah Wong lagi.Video untuk Kempen Pasca Vaksinasi COVID-19 Panadol boleh dilihat di:

Mengenai GlaxoSmithKline Consumer Healthcare MalaysiaGSK Consumer Healthcare adalah salah satu syarikat penjagaan kesihatan terkemuka di dunia, membangunkan dan memasarkan portfolio jenama yang diiktiraf di seluruh dunia dalam beberapa kategori. Jenama terkemuka kategori ini termasuklah Panadol, Sensodyne, parodontax, Polident, Scott’s, Eno dan Voltaren. GSK Consumer Healthcare adalah salah satu daripada tiga perniagaan global GSK bersama Farmasi dan Vaksin, dengan tujuan untuk menggalakkan orang ramai melakukan lebih banyak aktiviti, menjalani kehidupan yang lebih baik dan lama.GlaxoSmithKline Consumer Healthcare Sdn Bhd (3467-X)
Alamat: Lot 89, Jalan Enggang, Ampang/Hulu Kelang Industrial Estate,
68000 Ampang, Selangor, Malaysia.
Talian Perkhidmatan Pengguna: 1800-88-3225
Pejabat: +603-74912020
Mengenai Panadol
Panadol adalah jenama pelega kesakitan global (kecuali Amerika Syarikat), yang boleh didapati di lebih 120 negara. Panadol sering digunakan sebagai pelega kesakitan berasaskan parasetamol untuk sakit kepala, demam, sakit otot dan sakit gigi. Bahan aktif utamanya, iaitu parasetamol, adalah salah satu rawatan asas untuk demam dan sakit kepala dan telah disenaraikan di dalam Senarai Ubat-ubatan Penting Kebangsaan (NEML) Kementerian Kesihatan Malaysia (KKM).Untuk sebarang pertanyaan berkaitan produk GSK atau laporan, sila hubungi:
[email protected]
1800-88-3225 (Isnin – Jumaat, 9pg - 5ptg)Ini adalah iklan produk ubat. Sentiasa baca label sebelum penggunaan. Cap dagangan dimiliki oleh atau dilesenkan kepada kumpulan syarikat GSK. PM-MY-PAN-21-00127 KKLIU: 2074/2021 Tarikh Tamat Tempoh: 31 Disember 2023. MAL14055166XRZWWW.PANADOL.COM | INSTAGRAM | FACEBOOK


SELAMAT ULANG TAHUN KE-55 GUARDIAN

SELAMAT ULANG TAHUN KE-55 GUARDIAN | Assalammualaikum semua! Baru-baru ini Ruby telah hadir ke program bersama Guardian di Ampang Glasshouse. Sedar tidak sedar sudah 55 tahun Guardian di Malaysia. Sambutan ulang tahun ke-55 Guardian diraikan bersama Guardian Gaya Squad! Uniknya, bukan tiupan lilin ulang tahun, malah Guardian memberi kepada kami lagi barang-barang keperluan harian yang terdapat di Guardian. Guardian ni memang baik hati. Kita tidak akan pulang dengan tangan kosong, malah berganda bag macam balik dari pusat membeli-belah. Sweet sangat! Semoga diperkayakan lagi rezeki kepada Guardian! SELAMAT ULANG TAHUN KE-55 GUARDIAN

Sambutan ke-55 tahun bukan dengan meniup lilin, tetapi memberi pratonton produk kepada Guardian Gaya Squad. Malah, kami dapat mencuba dan pelajari secara terus bersama jenama. Apa sahaja soalan boleh ditanya dan wakil dari jenama akan memberi jawapannya. Lebih tepat dan telus. Inilah cara Guardian membantu jenama dan pengguna untuk memahami produk-produk yang terdapat di Guardian. Kami dari Guardian Gaya Squad sudah semestinya gembira! 55TH CELEBRATING YEARS - 55% OFF 2ND ITEM!Guardian Malaysia memperkenalkan barisan jenama baharu dan eksklusif sempena ulang tahunnya yang ke-55 pada Oktober 2022. “Apa yang mulanya hanya sebuah ruang perniagaan sekecil 200 kaki persegi di dalam pasar raya Weld, telah berkembang dalam 5 dekad lalu menjadi peneraju rangkaian runcit farmasi, kesihatan dan kecantikan terkemuka di negara ini, yang telah dipilih sebagai jenama peruncitan nombor satu di Anugerah Jenama Putra 2021 baru-baru ini. Hari ini, Guardian memiliki lebih daripada 520 stor di seluruh negara, e-stor yang berkembang pesat serta aplikasi yang boleh diakses bila-bila masa,” kata Angela Teo, Ketua Pemasaran, Guardian Health and Beauty Sdn Bhd.“Hari ini, sebagai sebahagian daripada sambutan Ulang Tahun ke-55 kami, kami menampilkan 24 ‘muka baru’ di stor kami dan kepada ahli Guardian Gaya Squad. Jenama-jenama baharu dan eksklusif ini merangkumi pelbagai segmen produk termasuk penjagaan kulit, penjagaan rambut, kesihatan dan kecantikan.“Selain itu, bersempena dengan sambutan Ulang Tahun ke-55 ini, Guardian akan menawarkan promosi dan tawaran menakjubkan dari sekarang hingga 30 Oktober 2022.Malah, kami telah menawarkan 1,000 produk dengan potongan 55% untuk belian item kedua dan banyak lagi tawaran promosi hebat yang lain,” tambah Teo.

- Promosi sah dari 3 Oktober - 30 Oktober 2022- Diskaun 55% untuk item ke-2 adalah berdasarkan harga biasa.- Selepas daftar keluar, diskaun akan ditunjukkan pada halaman daftar keluar- Semak nilai diskaun sebelum meneruskan pembayaran- Guardian Malaysia berhak untuk menamatkan, meminda atau menambah mana-mana Terma & Syarat ini tanpa notis terlebih dahuluGUARDIAN GAYA SQUADGuardian Gaya Squad telah dijamu dengan pratonton istimewa jenama jenama baharu dan eksklusif tersebut yang ditawarkan hari ini dalam sebuah acara istimewa bagi meraikan ulang tahun ke-5 penubuhannya.Guardian Gaya Squad yang merupakan sebuah inisiatif oleh Guardian Malaysia untuk membina hubungan dengan pelanggan menerusi media sosial kini menjadi sebuah saluran penyampaian utama untuk pelanggan mengakses idea dan maklumat untuk kehidupan yang sihat dan bijak.“Inisiatif Guardian Gaya Squad yang telah dilancarkan lima tahun lalu kini diterima secara meluas oleh pelanggan kami sebagai satu saluran untuk mendapatkan maklumat trend kesihatan dan kesejahteraan serta produk terkini.”“Kami memulakan Guardian Gaya Squad sebagai satu saluran utama untuk memperkenalkan pelbagai jenama tempatan dan antarabangsa yang dijual di stor untuk mendidik dan meningkatkan kesedaran umum tentang jenama tersebut kepada pelanggan menerusi influencer media sosial yang dijemput ke sesi-sesi itu,” jelas Teo. Sesi-sesi Guardian Gaya Squad adalah sebuah perhimpunan kecil dan intim yang dihadiri oleh influencer media sosial, dimana mereka diberi peluang yang unik untuk mengalami sendiri, menyentuh, merasai dan mencuba produk jenama tersebut dan lebih penting lagi, bertanya apa sahaja soalan yang ingin ditanyakan untuk mengenali jenama dengan lebih baik. Supaya akhirnya, semua ulasan yang disiarkan di media sosial untuk pengikut mereka dan pelanggan kami adalah maklumat yang mendidik dan berinformasi yang tepat dan berguna.“Dengan cara ini, pelanggan kami belajar lebih banyak tentang jenama yang kami tawarkan,” tambah Teo. “Ia benar-benar satu inisiatif menang menang untuk pelanggan kami yang akan mendapat maklumat lebih mendalam tentang jenama kesihatan dan kecantikan terkini di pasaran dan trend terkini manakala pemilik jenama pula mendapat pendedahan jenama untuk meningkatkan kesedaran pengguna tentangnya,” kata Teo.“Sebagai sebahagian daripada sambutan Ulang Tahun ke-55 kami, kami berbangga dengan apa yang telah kami capai selama ini dan akan terus bekerja bersungguh-sungguh kerana kami komited untuk membantu pelanggan kami mendapatkan kehidupan yang sihat dan Indah - setiap hari,” Teo mengakhiri.MENGENAI GUARDIAN MALAYSIA Guardian Malaysia bermula sebagai sebuah kedai runcit farmaseutikal berkeluasan 200 kaki persegi, yang menyajikan perkhidmatan kepada komuniti ekspatriat 55 tahun lalu. Hari ini, ia merupakan peneraju rangkaian kesihatan, kecantikan dan farmasi runcit di negara ini, dengan lebih 500 buah stor di seluruh negara, menyediakan pelbagai produk kesihatan, kecantikan dan farmaseutikal yang tiada tandingannya. Setiap tahun, stor-stor kami menyediakan perkhidmatan kepada lebih 30 juta pelanggan di seluruh negara.GUARDIAN | FACEBOOK | INSTAGRAM


Dah Boleh Rentas Negeri | Jom Balik Kampung!

Dah Boleh Merentas Negeri | Jom Balik Kampung! Assalammualaikum semua. Sidang media jam 3PM hari ini membuka sinar  baru buat kita semua. Ruby berada di Selangor, pelbagai pancaroba perlu dilalui sepanjang pandemik wabak COVID-19. PKP, PKPD, PKP, FASA 1, FASA 2, dan kini FASA berapa pun Ruby tidak tahu.Ruby hanya mengikut SOP untuk kemana-mana. Akur dengan arahan kerajaan Malaysia dan saranan Kementerian Kesihatan Malaysia. Demi keluarga tercinta. Sepanjang itu, banyak juga dikorbankan. Kita sabar duduk di rumah dengan selamat. Dah Boleh Merentas Negeri | Jom Balik Kampung!

Ruby dan suami juga telah selamat di vaksinasi dan telah matang 14 hari. Kami gembira dengan pengumuman YAB Perdana Menteri Malaysia Dato' Sri Ismail Sabri Yaakob. Malah, kami berasa bersyukur sebab telah berjaya melalui zaman pandemik seawal Abah Tan Sri Dato' Haji Mahiaddin bin Md Yasin bersama-sama mula menggalas tanggunjawab melindungi rakyat Malaysia. Seterusnya kemunculan YBhg Tan Sri Dr. Noor Hisham Bin Abdullah yang sentiasa menasihatkan kita tentang SOP, pakai pelitup muka, jaga penjarakan fizikal dan lain-lain. Paling kita terkesan setiap kali pengumuman kes kumulatif COVID-19. Serius sangat bimbang ketika itu. Perjalanan yang panjang. Innalillahhiqainnalillahirojiun buat semua yang telah meninggal dunia akibat COVID-19.Apabila merentas daerah dan negeri telah dibuka, automatik kami akan sibuk dengan sekolah anak, pekerjaan hakiki dan mula masuk pejabat setelah hampir dua tahun Work From Home. Hahaha. Tak sempat la kami nak balik kampung. Hahaha. Berikut Adalah Teks Ucapan YAB Perdana Menteri

ASSALAMUALAIKUM WARAHMATULLAHI WABARAKATUH, SALAM SEJAHTERA DAN SALAM KELUARGA MALAYSIAKeluarga Malaysia yang saya kasihi,Rentas Negeri1. Kerajaan atas nasihat Kementerian Kesihatan Malaysia (KKM) sebelum ini, telah membuat keputusan di mana semua kegiatan rentas negeri dan daerah di seluruh Malaysia tidak dibenarkan tanpa kebenaran Polis Diraja Malaysia (PDRM).2. Larangan rentas negeri ini dibuat oleh kerajaan demi menjaga keselamatan dan kesejahteraan Keluarga Malaysia, meskipun ia merupakan satu keputusan yang sukar kerana ada pasangan dan ibu bapa yang terpaksa berpisah dengan ahli keluarga dalam tempoh yang terlalu lama.3. Sepanjang larangan ini dikuatkuasa, kerajaan mendengar dan memahami keluhan Keluarga Malaysia yang terpaksa mengorbankan masa berharga bersama keluarga.4. Jika diimbau kembali, keputusan ini bukanlah sesuatu yang disukai rakyat. Namun, ia perlu dilaksanakan ketika itu bagi memastikan penularan wabak dapat dikekang berikutan peningkatan kes positif COVID-19 harian.5. Alhamdulillah, menurut KKM kadar vaksinasi lengkap populasi dewasa di bawah Pelan Imunisasi COVID-19 Kebangsaan (PICK) telah mencapai 90 peratus. Bagaimanapun, data terkini akan dikemaskini di laman sesawang COVIDNOW pada tengah malam ini.

6. Sehubungan itu, kerajaan bersetuju memberi kebenaran untuk Keluarga Malaysia yang telah menerima vaksinasi lengkap untuk melakukan pergerakan rentas negeri tanpa perlu memohon kebenaran daripada PDRM bermula esok, Isnin, 11 Oktober 2021.7. Dengan keputusan ini, Keluarga Malaysia bebas melakukan pergerakan seperti balik kampung untuk berjumpa ibu bapa yang telah lama berpisah, melancong, dan sebagainya.8. Saya ingin merakamkan setinggi-tinggi penghargaan dan ucapan terima kasih kepada Keluarga Malaysia atas kerjasama yang diberikan selama ini dalam mematuhi Prosedur Operasi Standard (SOP) dan menyokong kempen imunisasi COVID-19.9. Namun, saya ingin mengingatkan Keluarga Malaysia agar tidak bersikap sambil lewa terhadap kelonggaran yang diberikan. Ini penting dalam usaha membantu negara dalam pembukaan semula ekonomi serta persediaan menjalani kehidupan fasa endemik dengan selamat atau #ReopeningSafely.10. Jika hal ini diambil mudah, tidak mustahil penularan wabak COVID-19 ini akan kembali meningkat. Anda kini adalah barisan hadapan yang akan melindungi keluarga dan komuniti daripada jangkitan virus COVID-19.11. Sebagai contoh, sekiranya ingin pulang ke kampung untuk berjumpa dengan ibu bapa atau merentas negeri, Keluarga Malaysia disaran untuk melakukan ujian COVID-19 kendiri sebelum memulakan perjalanan. Bagi mereka yang bergejala seperti demam, batuk, selsema dan sesak nafas, saya nasihatkan anda tangguhkanlah dahulu perjalanan.12. Sekiranya anda didapati positif, kuarantin diri atau hubungi Pusat Penilaian COVID-19 (CAC) yang berhampiran untuk mendapatkan rawatan segera.13. Kebenaran ini bukan bermakna pihak berkuasa akan bersikap lepas tangan. Walaupun tiada lagi Sekatan Jalan Raya (SJR) untuk mengawal pergerakan rentas negeri, tetapi SJR untuk jenayah dan keselamatan masih diteruskan. Pemeriksaan secara rawak akan tetap dilaksanakan oleh pihak berkuasa di bawah Akta Pencegahan dan Pengawalan Penyakit Berjangkit 1988 (Akta 342).14. Saya juga ingin menegaskan, kebenaran pergerakan rentas negeri ini tidak terpakai ke atas kawasan atau lokaliti yang diisytiharkan Perintah Kawalan Pergerakan Diperketatkan (PKPD).MyTravelPass

15. Sementara itu, kerajaan juga turut bersetuju untuk membenarkan rakyat Malaysia melakukan perjalanan ke luar negara tanpa melalui #MyTravelPass Jabatan Imigresen Malaysia (JIM). Walau bagaimanapun, pengembara masih perlu menjalani kuarantin wajib sebaik pulang ke tanah air. Kebenaran ini juga akan mula berkuat kuasa pada 11 Oktober 2021.16. Keputusan pemansuhan ini antaranya untuk menghubungkan ahli keluarga dan pasangan yang terpisah, rakyat Malaysia yang ke luar negara bagi tujuan bekerja dan mereka yang menjalankan urusan perniagaan. Bagaimanapun, kebenaran ini tertakluk kepada individu yang lengkap divaksin.17. Di sebalik semua kelonggaran yang telah diumumkan, hakikatnya kita terpaksa hidup bersama virus COVID-19. Situasi ini bukan sahaja menuntut rakyat untuk terus mematuhi SOP, malah penting untuk meningkatkan penilaian kendiri demi melindungi Keluarga Malaysia.18. Untuk itu, bagi mereka yang masih belum divaksin, segeralah berbuat demikian. Ini kerana banyak kelonggaran yang telah diumumkan seperti merentas negeri, melancong dalam dan luar negara, dine-in, dan sebagainya bergantung kepada syarat lengkap vaksinasi.19. Vaksin mengurangkan risiko jangkitan, mencegah daripada mendapat jangkitan yang lebih teruk, mengurangkan risiko kematian akibat COVID-19 serta mengurangkan beban sistem kesihatan.20. Data terkini oleh KKM menunjukkan bahawa vaksinasi telah berjaya menurunkan kadar kemasukan pesakit COVID-19 ke ICU sebanyak 83 peratus dan kadar kematian akibat jangkitan COVID-19 sebanyak 88 peratus.21. Bagi memastikan proses peralihan negara ke fasa endemik berjalan lancar dan selamat, rakyat kini memikul tanggungjawab yang besar untuk mejayakan usaha ini. Antara langkah yang harus dilaksanakan ialah mengukuhkan tindakan kesihatan awam kendiri dengan mengamalkan TRIIS iaitu:

a. TEST – Melakukan ujian pengesanan COVID-19 secara kendiri sekiranya alami simptom-simptom jangkitan;b. REPORT – Laporkan keputusan ujian pengesanan secepat mungkin di MySejahtera;c. ISOLATE – Lakukan kuarantin atau pengasingan kendiri dengan segera dan penuh disiplin sekiranya didapati positif supaya tidak bahayakan orang sekeliling;d. INFORM – Segera maklum kepada kontak rapat anda sekiranya didapati positif dan laporkan juga semua kontak rapat melalui pautan di dalam MySejahtera. Maklumkan juga kepada CAC berhampiran sekiranya situasi kesihatan diri semakin merosot semasa menjalani kuarantin di rumah; dane. SEEK – Dapatkan rawatan segera di pusat-pusat perubatan atau CAC berhampiran sekiranya alami gejala berat.22. Saya juga ingin mengingatkan semua pemilik premis kedai makan, kedai-kedai runcit, pusat beli-belah, fasiliti-fasiliti sukan termasuk gymnasium, pejabat dan lain-lain, untuk memeriksa status vaksinasi dan juga status risiko COVID-19 pelanggan di dalam aplikasi MySejahtera mereka. Langkah ini penting bagi memastikan risiko berlakunya jangkitan di dalam premis adalah rendah.23. Akhir kata, saya sekali lagi ingin merakamkan setinggi- tinggi penghargaan kepada Keluarga Malaysia yang berdisiplin dan patuh setiap SOP yang ditetapkan. Saya juga ingin mengucapkan terima kasih kepada seluruh petugas barisan hadapan yang selama ini berjuang tanpa mengenal erti penat lelah bagi membantu negara memerangi COVID-19.24. Besar harapan saya, agar kita semua terus berganding bahu kerana amat jelas kejayaan dalam peperangan ini tidak akan berhasil tanpa usaha semua ahli Keluarga Malaysia. Saya yakin, Keluarga Malaysia boleh lakukannya bersama-sama. Insya-Allah.#KeluargaMalaysia#BekerjaBersamaRakyat#ReopeningSafelySumber https://www.pmo.gov.my/2021/10/teks-ucapan-sidang-media-khas-yab-perdana-menteri-10-oktober-2021/

Pada pendapat Ruby, semoga kita semua menjaga diri sebaiknya. Amalkan penjagaan diri, patuh SOP sampai bila-bila. Walaupun kita dah lihat di pusat membeli-belah ramai yang tidak menjaga jarak, kita perlu bersuara "mind your gap please", "maaf boleh jarak 1 meter dari saya?". Sebab ramai yang terlupa dengan norma baharu.


KARNIVAL MAIWP 2023 ANJUR WALIMATUL URUS PERDANA 100 PASANGAN PENGANTIN | Assalammualaikum semua! Pembuka tirai acara bagi tahun 2023 bakal berlangsung dengan jayanya anjuran Majlis Agama Islam Wilayah Persekutuan (MAIWP) dengan kerjasama Naurah Care Malaysia iaitu Karnival MAIWP 2023. Acara yang bakal berlangsung pada 28 dan 29 Januari 2023 bertempat di Dataran Merdeka, Kuala Lumpur menampilkan empat tiang utama program menarik iaitu Walimatul Urus Perdana, Karnival Usahawan MAIWP,  Pendidikan MAIWP dan MAIWP RUN.KARNIVAL MAIWP 2023 ANJUR WALIMATUL URUS PERDANA 100 PASANGAN PENGANTIN

Penglibatan masyarakat di Wilayah Persekutuan terutamanya golongan asnaf dan B40 adalah amat penting daripada pelbagai aspek kehidupan seperti ekonomi, sosio budaya dan sebagainya bagi memastikan mereka mampu berdaya saing pasca pendemik Covid-19.Pelbagai program telah disusun rapi oleh Majlis Agama Islam Wilayah Persekutuan (MAIWP) untuk memastikan segala usaha dan bantuan yang disasarkan kepada golongan asnaf dan B40 mampu mengeluarkan golongan ini daripada kategori kemiskinan tegar bagi membolehkan mereka lebih berdaya saing di masa akan datang.Pembentukan institusi keluarga Islam bertitik tolak daripada perkahwinan dan dalam Islam sendiri, perkahwinan itu adalah sangat-sangat dianjurkan. Namun begitu, perkahwinan dalam Islam dilandasi dengan panduan serta hukum yang jelas agar perkahwinan itu menjadi suatu ikatan yang memberi kebahagiaan, bukannya kemudaratan.Sudah semestinya setiap pasangan pengantin mengimpikan majlis perkahwinan yang diraikan dengan gilang gemilang kerana ia hari bersejarah dalam seumur hidup. Namun, bukan semua pasangan pengantin berkemampuan untuk mengadakan majlis sebagaimana yang diidamkan. Malah, kurang berkemampuan untuk mengadakan majlis persandingan secara besar-besaran, tidak dapat mengundang semua kaum keluarga dan sanak saudara. Oleh itu, Majlis Agama Islam Wilayah Persekutuan (MAIWP) & Naurah Care Malaysia (Naurah Care) mengambil inisiatif menganjurkan Karnival MAIWP 2023 dengan menganjurkan Majlis Walimatul Urus Perdana di Dataran Merdeka, Kuala Lumpur, pada 28 dan 29 Januari 2023.Seramai 100 pasangan pengantin daripada golongan asnaf, fakir miskin, mualaf dan berpendapatan rendah (B40) bakal diraikan pada Majlis Walimatul Urus Perdana anjuran Majlis Agama Islam Wilayah Persekutuan (MAIWP).

Pengerusi MAIWP, Tan Sri Dr Mohd Daud Bakar berkata, “Peruntukan sebanyak RM1.5 juta untuk penganjuran Karnival MAIWP 2023 yang menghimpunkan pelbagai pihak dan rakan kongsi.Bertemakan “Memperkasa dan Berdaya Usaha -Menuju 50 Tahun Kecemerlangan MAIWP”, karnival dua hari yang bermula pada 28 Jan hingga 29 Jan 2023 akan diadakan di Dataran Merdeka dan terbuka untuk dihadiri oleh semua lapisan masyarakat tanpa mengira bangsa dan agama.Kos Majlis Walimatul Urus Perdana adalah berdasarkan peruntukan yang telah diluluskan dan istimewanya apabila setiap pasangan diberi sepersalinan pakaian pengantin, selain sumbangan wang tunai RM2,000 seorang yang bermakna RM4,000 bagi setiap pasangan. Sumbangan ini adalah untuk membantu mereka memulakan kehidupan bersama sebagai suami isteri.Penyampaian anugerah Ikon Usahawan Asnaf dan Ikon Pendidikan Asnaf MAIWP, MAIWP Run iaitu acara larian 3 km dan 5 km juga akan diadakan,”  katanya.

Dari kiri Puan Norazlina Ramli; Setiausaha Naurah Care Malaysia, Ybhg Tan Sri Dr Mohd Daud Bakar; Pengerusi MAIWP, Ybhg En Mohd Nizam bin Yahya; Pemangku Ketua Pegawai Eksekutif MAIWP, En Muhammad Hafidz bin Ismail Pengurus Pemasaran & Jualan Naurah Care.Pengerusi Naurah Care, Sheikh Ahmad Fakhruddin Sh Abd Rahim berkata, "Majlis Walimatul Urus Perdana itu akan meraikan seramai 100 pasangan pengantin asnaf dan juga mualaf. Perlaksanaan Walimatul Urus Perdana secara beramai-ramai itu akan tertumpu pada pasangan yang telah diijabkabul dan juga bakal diijabkabulkan pada hari majlis itu nanti.Seramai 97 pasangan sudah pun melangsungkan pernikahan dan tiga lagi pasangan akan dinikahkan pada majlis itu. Ssyarat pasangan yang terpilih untuk diraikan pada program Walimatul Urus Perdana ini, mereka mestilah pasangan pengantin kategori asnaf atau pun mualaf.Syarat lain, salah seorang pasangan pengantin mestIlah pemastautin tetap di Wilayah Persekutuan Kuala Lumpur dan mereka telah bernikah pada tahun 2022. Senarai para pengantin yang layak untuk menyertai program ini diberikan oleh pihak MAIWP.

Perbelanjaan Walimatul Urus Perdana ini ditanggung oleh MAIWP berdasarkan peruntukan yang telah diluluskan. Pada Karnival MAIWP 2023 nanti, setiap pasangan dibenarkan membawa 20 ahli keluarga iaitu 10 ahli keluarga di pihak pengantin lelaki dan 10 lagi oleh pihak pengantin perempuan.Tema Walimatul Urus Perdana adalah Nostalgia Adat Istiadat Sejarah Kegemilangan Melayu Islam bertujuan mengembalikan nostalgia zaman kegemilangan dan lambang kemelayuan Islam.Konsep yang dirancangkan untuk menonjolkan, mempromosikan kesenian dan kebudayaan Melayu kepada segenap lapisan masyarakat yang berbilang agama, kaum dan budaya sekali gus menjelaskan agama Islam tidak melarang masyarakat untuk berbudaya selagi ia selari dengan syariat Islam yang syumul.Objektif lainnya, untuk menunjukkan nilai Islam itu sendiri yang amat menggalakkan penganutnya membina Baitul Muslim yang menitik beratkan pernikahan yang halal dan diredhai ALLAH s.w.t ke arah pembinaan ummah sejahtera.Majlis ini juga adalah untuk memperkenalkan budaya serta adat istiadat orang Melayu dalam menguruskan majlis perkahwinan kepada pasangan pengantin serta memperkenalkan seni kebudayaan kepada pelancong di dalam dan luar negara.Selain itu, pelaksanaan majlis ini juga adalah untuk menyemarakkan lagi semangat persaudaraan sesama Islam di samping menjadi teladan buat segenap lapisan masyarakat.Memeriahkan suasana dan agar majlis itu menjadi kenangan manis kepada pasangan raja sehari yang diraikan, pelbagai persembahan kebudayaan seperti kompang, silat dan tarian tradisional akan dipersembahkan.Memilih tema perkahwinan tradisional Melayu dengan menampilkan beberapa persembahan dan aktiviti yang mengimbau nostalgia adat lama yang semakin dilupakan.Paling menarik, pasangan pengantin akan diarak dengan menaiki kereta kuda menuju ke Dataran Merdeka yang melambangkan kepimpinan, kemewahan, keunggulan dan kekayaan agar pihak pengantin boleh menjadikan ia semangat untuk terus maju di masa hadapan serta mampu keluar daripada kategori asnaf,” katanya.AGONG KITA DAN PERDANA MENTERI MALAYSIA BAKAL MERASMIKAN WALIMATUL URUS PERDANASelain itu, Karnival MAIWP 2023 dengan kerjasama Naurah Care Malaysia, sebuah pertubuhan bukan kerajaan (NGO) akan dirasmikan oleh Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong Tunku Hajah Azizah Aminah Maimunah Iskandariah yang berkenan mencemar duli menyempurnakan Karnival MAIWP 2023 nanti.

Berkongsi mengenai pengisian Karnival MAIWP 2023, Majlis Walimatul Urus Perdana menghimpunkan 100 pasangan pengantin daripada golongan asnaf, mualaf juga akan dirasmikan oleh Perdana Menteri Malaysia, Datuk Seri Anwar Ibrahim.Menyasarkan 500,000 kehadiran pengunjung sepanjang karnival dua hari itu ia adalah satu program dan naratif baharu, moden, bergaya seterusnya memberikan impak serta pandangan baharu masyarakat moden kepada sebuah agensi agama.CERAMAH KEKELUARGAAN DAN KEWANGAN DI KARNIVAL MAIWP 2023Melangkah ke alam baru berkongsi hidup berdua, pasti ada suka dan duka yang perlu dilalui. Maka penganjur juga akan menampilkan dua orang penceramah untuk memberikan motivasi berkaitan hak-hak suami atau isteri di dalam melayari bahtera rumahtangga dan Pengurusan Kewangan Bijak.USAHAWAN & PENDIDIKAN MAIWP

Sebanyak 100 tapak jualan disediakan untuk penyertaan para usahawan asnaf, influencer, selebriti, anak-anak syarikat MAIWP dan agensi Karnival Usahawan & Pendidikan. Penyampaian Anugerah kepada Ikon Usahawan Asnaf dan Ikon Pendidikan Asnaf MAIWP turut diadakan di Karnival MAIWP 2023 nanti. Semoga berjaya!PERSEMBAHAN KUMPULAN NASYIDKarnival MAIWP juga akan diserikan dengan persembahan hiburan oleh para penyanyi nasyid popular diantaranya Raihan, Rabbani, In Team, Aydan dan Nada Murni II dimana para selebriti ini dibawakan khas dengan inisiatif dan tajaan Pengurus Acara Karnival MAIWP 2023 iaitu Naurah Care Malaysia.MAIWP RUNKarnival MAIWP 2023 tidak melupakan aktiviti sukan rakyat Malaysia minati iaitu larian. MAIWP RUN terbuka kepada seramai 10,000 orang penyertaan dan diuruskan oleh Pusat Pungutan Zakat (PPZ), MAIWP. MAIWP RUN flag off pada 29 Januari 2023 jam 7 pagi yang membabitkan laluan sejauh 3 - 5  kilometer melalui Jalan Raja Laut, Jalan Sultan Ismail, Jalan Dang Wangi dan Jalan Tuanku Abdul Rahman.Cara pendaftaran nanti Ruby kemaskini okay?MAIWP | FACEBOOKNAURAH CARE MALAYSIA | FACEBOOK | INSTAGRAM


JOM MUAT TURUN APLIKASI KENANGAN COFFEE! BOLEH DAPAT MINUMAN PERCUMA! | Assalammualaikum semua! Semalam Ruby berkesempatan ke Pelancaran Cawangan Pertama Global Kenangan Coffee di Suria KLCC. Menariknya di sini, mereka menggunakan sistem pesanan yang mudah iaitu aplikasi di telefon pintar je. Bayangkan anda keluar dari LRT KLCC dan nak masuk kerja di dalam Suria KLCC, Petronas Twin Tower atau di sekitar kawasan ini. Pesan je minuman atau makanan melalui aplikasi dan anda akan dapat notifikasi minuman atau makanan yang dah ready untuk pick up. Know know dah siap! Masa amat berharga kan? Kalau servis laju, konsisten serta berkualiti, hari-hari kita pasti akan order. Grab-and-go! Hahaha. JOM MUAT TURUN APLIKASI KENANGAN COFFEE! BOLEH DAPAT MINUMAN PERCUMA!

Sejak sibuk dengan urusan harian, Ruby selalu mengelak bersesak dengan masyarakat. Jualan murah dah tidak pergi. Promosi hebat pun tak pergi. Beratur panjang? Memang tidak! Menunggu lama? Lagi tak mahu! Segala urusan harian memang akan dijadualkan termasuklah cuaca hari ini dan keadaan trafik jalan raya. Tak sanggup stress atau kelam kabut. Nak elak semua tu, Ruby akan keluar awal. Semuanya awal. Di antara gaya hidup yang Ruby sangat suka, ada di dalam aplikasi Kenangan Coffee. Baru tadi Ruby muat turun dan daftar. Belek-belek dalam aplikasi, ehhh semua menu ada setiap hari! Kemudian harga terpapar dan berpatutan. Nak gula lebih? Ais kurang? Tambah topping? Heyyy mudahnyaaaa.

Anda masuk ke Google Play Store atau Apple Store untuk muat turun Kenangan Coffee. Setelah install, anda daftar nombor telefon dan email. Siap verifikasi, anda dah sedia untuk membuat pesanan.

MENU KENANGAN COFFEEDi dalam aplikasi Kenangan Coffee tersedia beberapa kategori dan kesemuanya pilihan pasti sesuai dengan selera anda. Hehe. Kenangan Coffee cuba untuk menyediakan keperluan anda. Peminat kopi, peminat teh dan peminat non kopi serta teh pun ada. Jadi, tiada sebab untuk berkata TIDAK kepada Kenangan Coffee. COFFEE LOVER

NON COFFEE LOVER TAPI MAU KE KENANGAN

TEH-TARIK UNTUK YANG SUKA NGETEH!

KEK UNTUK KENANGAN MANIS

MUFFIN UNTUK SI COMEL

PASTRY PASANGAN MINUMAN ANDA

BIJI KOPI ISTIMEWA KENANGAN CPFFEE

MUDAH MEMBUAT PESANANDi Kenangan Coffee, gaya hidup si peminat kopi lebih best dengan hanya memilih dari aplikasi. Adakah kami introvert sehingga tidak mahu bercakap dengan Barista? Tidak! Ada kalanya introvert perlu fokus hal lain. Namun, Barista di Kenangam Coffee akan menyapa dengan mesra "Welcome to Kenangan Coffee". "Order for Ruby is Ready!". "Enjoy your day!". Kadang-kadang sapaan begitu akan buat kita tersenyum dan bangkit mengenal realiti. Realitinya kita masih boleh menikmati secawan Kenangan Coffee. Ummmmmmm. Kembali fokus dengan lebih hebat lagi ya!Dibawah ini adalah contoh Ruby memesan Americano. Pada kebiasaannya Ice Americano yang Ruby pesan tiada gula. Anda boleh pesan saiz dari small, regular atau large. Nak sejuk atau panas? Biji kopi jenis Bumi Flores atau Kenangan Blend? Kemudian nak ais? Kurang ais atau tiada ais? Mudah sangat kan?

Selepas itu, anda pilih topping pula. Ada dua bahagian topping. Mungkin anda ingin extra espresso dan hazelnut syrup. Boleh tambah. Easy peasy! TEBUS COP UNTUK DAPAT MINUMAN PERCUMAJika anda sudah menjadi fans Kenangan Coffee, berita gembira buat anda! Setiap pembelian akan melayakkan anda untuk mendapat satu cop. Kumpul cop banyak-banyak, anda akan dapat minuman percuma!

KENANGAN POINT & BAUCARIni adalah cara bagaimana Kenangan Coffee give back kepada komuniti dan pelanggan. Anda akan menerima cashback dan baucar promosi untuk lebih penjimatan.

Hari ini, 18 Oktober 2022 hari pertama Kenangan Coffee beroperasi. Jom support mereka dan nikmati kopi pada harga berpatutan. Semua biji kopi Kenangan Coffee adalah autentik dari Indonesia. 4 kawasan pertanian biji kopi yang terlibat iaitu di Aceh Takengon, Sidikalang di Sumatra Utara, Jawa Timur dan Flores.Enjoy dan jom curhat di Kenangan Coffee!


KAHF LENGGONG OUTDOOR FESTIVAL 2023 KINI LEBIH HIJAU, MESRA ALAM SEKITAR DAN MAMPAN! Assalammualaikum semua! Sesuai dengan tema "Unplug & Reconnect", festival ini berterima kasih atas sokongan dan kerjasama besar yang terjalin antara penganjur dan lebih daripada 35 komuniti yang terlibat untuk menyokong langkah itu.Selepas dijenamakan semula kepada “KAHF LENGGONG OUTDOOR FESTIVAL 2023 - (ODF23)” baru-baru ini, festival aktiviti luar pertama di Malaysia kini bergerak ke hadapan dengan langkah yang lebih hijau di mana tahun kedua ini dengan lebih menggalakkan kesedaran dan tindakan alam sekitar.KAHF LENGGONG OUTDOOR FESTIVAL 2023 KINI LEBIH HIJAU, MESRA ALAM SEKITAR DAN MAMPAN!

Berlatarbelakangkan lokasi Resort Tasik Raban, Lenggong di negeri Perak, kerjasama dengan Majlis Daerah Lenggong dijangka dapat mewujudkan persekitaran yang lebih bersih untuk semua demi kebaikan semua.Kempen "Total Clean-up Day @ Lenggong" turut akan dilancarkan oleh Yang Berhormat Datuk Seri Dr Shamsul Anuar bin Hj Nasarah, Ahli Parlimen Lenggong ketika perasmian ODF23, yang akan dihadiri oleh penduduk setempat dan komuniti yang tinggal berhampiran.

Pengarah Bersama LOCCO, Shamsul Bahrin Zainuzzaman, dan Ridzwan Nazari berkata, "Kami teruja untuk menganjurkan acara ini dan menyatukan semua peminat aktiviti luar dari semua lapisan masyarakat untuk belajar tentang kelestarian dan mengambil tindakan yang tepat."Kemampanan bukan hanya mengenai tindakan individu. Kemampanan adalah tentang mencari cara untuk hidup dan bekerja tanpa mengabaikan alam sekitar. Ia adalah tentang menggunakan sumber dengan bijak, mengurangkan sisa dan melindungi sumber semula jadi kita."Menampilkan pelbagai aktiviti, pertandingan, perbincangan dan perkongsian ilmu, kami berharap untuk mula membuat perubahan kecil dalam kehidupan seharian kita dan kita boleh membuat perubahan melalui kesedaran dan usaha bersama-sama dengan semua peserta ODF23. Mari kita bersama-sama mewujudkan masa depan yang lebih mampan untuk diri kita sendiri dan untuk generasi akan datang.Billy Dharmawan, Pengurus Jenama Kahf mengulas, "Kami gembira dengan peluang untuk menyokong Kahf Lenggong Outdoor Festival 2023 (ODF23) sebagai bukti bahawa kami komited untuk menyokong kebaikan dan berusaha ke arah meninggalkan kesan sosial yang positif kepada peserta festival, alam sekitar, dan komuniti ini secara amnya."Kahf adalah jenama penjagaan diri dan dandanan lelaki yang halal dan diilhamkan oleh alam semula jadi yang menawarkan pelbagai produk seperti pencuci muka, EDT, pelembap dan rawatan janggut. Dengan formulasi ringan dan imej yang moden untuk membangkitkan manfaat dari segi fungsi, emosi, dan rohani, jenama itu sentiasa berusaha untuk mengutamakan kualiti dalam menyokong gaya hidup aktif lelaki.Dengan lebih daripada 1,500 peserta tahun ini, ODF23 disokong oleh lebih daripada 35 kumpulan komuniti dan penaja bersama iaitu ANBOT, HAUSBOOM, BOOM+, Lost World of Tambun dan Kembara Meals. Rakan strategik kami juga termasuk RNR Adventures, Skycamp, Santrav, Rileklah, Pretty World, 30 Ascend, Project Vacation, Santrav, Tanjak, Decathlon dan Nomadism.Pada tahun ini, Canon Marketing Malaysia ("Canon") telah menjadi Rakan Pengimejan Rasmi untuk ODF23 untuk merakamkan pelbagai momen yang tidak dapat dilupakan peserta festival dan penonton. Selain itu, Canon mempunyai rekod prestasi yang mantap dalam mempromosikan kelestarian dan meningkatkan kesedaran mengenai isu-isu alam sekitar melalui penceritaan yang berkesan. Kerjasama ini menjanjikan peningkatan pengalaman keseluruhan dan mencipta kenangan yang berkekalan untuk saat-saat yang penting.Aktiviti yang disediakan termasuk perkhemahan, berkayak, Stand Up Paddling, Bridge Rappelling dan memanah. "Merentas Desa" juga turut diteruskan pada tahun ini, dengan aktiviti lain yang baharu diperkenalkan iaitu ODF Ride, Lake Flying Fox, Flatland Skimboarding dan Tree Climbing.  Beberapa bengkel akan dijalankan, antaranya handmade paracord, ultralite hiking, rope & climbing, pembuatan sabun organik serta keselamatan air.Bagi menyemarakkan lagi suasana hari dan malam semasa ODF23, sesi perkongsian dan forum juga dijadualkan termasuk Cerita Kedai Kopi, Sembang Bawah Fly, kesedaran komuniti dan bengkel mengenai teknik berbasikal.Para peserta juga akan dihiburkan dengan persembahan muzik santai pada waktu malam oleh gig dan pemuzik tempatan seperti Teman Lelaki, Cisco, Nami, The Mirza dan banyak lagi.Ikuti ODF23 untuk mendapatkan maklumat lanjut.OUTDOORFEST | FACEBOOK | INSTAGRAM


Apabila perniagaan semakin maju, sudah tiba masanya untuk melakukan penambahbaikan dari segi jenama dan tanda dagangan. Inilah situasi yang dilalui oleh jenama brownies terkenal iaitu Brownies Monster. Bermula pada Oktober 2017 dengan hanya menghasilkan brownies, kini mereka tampil dengan beberapa pilihan produk baru. Seiring dengan permintaan pelanggan setia mereka yang inginkan kepelbagaian. 15 Januari 2020 adalah tarikh istimewa bagi mereka. Ini kerana ia adalah tarikh mereka merasmikan HQ di lokasi baru dan penjenamaan baru. Turut hadir adalah ahli keluarga, kenalan, media dan ejen-ejen MONSTR dari seluruh Malaysia.

Brownies Monster Kini Dengan Nama Baru MONSTR
Sejarah penubuhan jenama Brownies Monster pada Oktober 2017, mereka hanya mengeluarkan produk Brownies Monster sahaja. Pada tahun 2018 mereka mula mengeluarkan produk-produk lain yang berasaskan coklat seperti The Kookies Monster. Manakala, pada tahun 2019 telah menghasilkan produk baru iaitu Rocky Road Monster.

Menurut Pengasas MONSTR, Puan Nurul Fatin Binti Mohamed yang turut dikenali sebagai “Kakak Monster” berkata

“Tujuan penjenamaan ini adalah supaya dapat menyesuaikan dengan kepelbagaian produk yang kami hasilkan sekarang. Malah, ia juga seiring dengan tujuan pendaftaran jenama di MyIPO untuk mendapatkan tanda dagangan kami. Sebanyak 4 produk utama telah MONSTR hasilkan, diantaranya adalah Brownies MONSTR, The Kookies MONSTR, Rocky Road MONSTR dan paling terkini adalah Kookrunch Chocojar Mini MONSTR. Ejen MONSTR berada di seluruh Malaysia dan dapatkan produk-produk MONSTR sekarang!”
Selain dari perniagaan MONSTR, Puan Nurul Fatin juga mempunyai perniagaan Kek Buah. Kek Buah sangat popular dan aktif jualannya pada bulan Ramadan sejak tahun 2012.

Manakala Pengasas bersama MONSTR iaitu Encik Muhammad Khairul bin Mohamed Ali berkata

“HQ MONSTR kini di Bandar Baru Bangi lebih selesa dan bersesuaian untuk kami menyediakan produk dengan lebih banyak mengikut permintaan pelanggan. 4 produk utama kami kini mendapat sambutan amat menggalakkan dan ramai dapat menambah pendapatan sebagai ejen MONSTR. Buat masa ini, HQ hanya tempat penghasilan produk sahaja. Urusan pembelian dan jualan adalah secara online. Manfaat jualan di dalam talian ini memudahkan kami untuk menjejak rekod tempahan dari seluruh Malaysia.”

Video Sekitar Pelancaran MONSTR

Produk-Produk MONSTR

Kesemua produk MONSTR menawarkan kualiti dan keenakan berganda. Mereka menyediakannya dengan penuh kasih sayang. Produk berasaskan coklat pastinya menggunakan dari bahan-bahan premium. Jom Ruby kongsikan sedikit ulasan tentang keempat-empat produk MONSTR.

1. Brownies MONSTR (senior pack) RM18
2. Brownies MONSTR (junior pack) RM10
3. The Kookies MONSTR (maxi) RM18
4. The Kookies MONSTR (mini) RM10
5. Rocky Road MONSTR RM16
6. Kookrunch Chocojar Mini MONSTR RM17

1. Brownies MONSTR
Produk utama yang dihasilkan dari tahun 2017 sehingga kini. Dibawah ini adalah pebezaan bungkusan sebelum penjenamaan dan selepas penjenamaan. Masih mengekalkan isi kandungan yang sama. Pertama kali Ruby mencuba Brownies Monstr, tekstur dan konsistensi rasa adalah terbaik! Chewy, Gooey to Yooey!! Tidak terlalu manis dan terasa keenakan coklat yang digunakan.

2. The Kookies MONSTR

Produk kedua yang dihasilkan oleh MONSTR ini mempunyai identitinya tersendiri. Saiz konsisten sesuai untuk pelanggan nikmatinya. Sama ada ketika di rumah, di pejabat atau ketika memandu. Tidak terlalu besar dan terdapat dalam dua saiz balang. Biskut ini memberi anda kepuasan berganda dalam satu kunyahan. Rangup dan sedap! Nikmati Kookies MONSTR bersama susu! Sangat sedap! Anak Ruby sarapan pagi “bikut” MONSTR bersama susu Farm Fresh. Hehehe.

3. Rocky Road MONSTR

Siapa sangka akan terhasilnya produk enak begini dari MONSTR pada tahun 2019. Di rumah Ruby, paling top pembelian adalah Rocky Road MONSTR. Anak-anak dan suami suka sangat! Marshamallow, biskut marie dan coklat. Gabungan yang tip top sampai ke bulan! Sedap giler!

4. Kookrunch Chocojar Mini MONSTR

Produk paling terkini dan viral. Kookrunch Chocojar Mini MONSTR. Pasti anda tertanya-tanya apakah isitimewanya produk ini. Apa di dalam balang itu! Hehehehe. Pada mulanya, Ruby buka bekas, oh biskut Kookies MONSTR saiz mini disalut coklat yang banyak! Okaylah biskut dalam balang kan. Nak dijadikan cerita, Ruby makan Kookrunch Chocojar Mini MONSTR kongsi bersama anak-anak dan suami sambil menonton Netflix. Suapan demi suapan, tanpa sedar ada mini koko krunch. Wowww! Sedapnya. Biskut dan koko krunch mini saiz halus! Maka, bila anak dah nampak mini koko krunch. Mereka take over la balang Kookrunch Chocojar Mini MONSTR. Hahaha. Sedap! Lebih sedap dari Chocojar yang kita duk mengidam dulu tu. Sebab coklat, mini koko krunch dan kookies Monstr lagi layan weyyy.

Sertai MONSTR Ejen
Ada 2 pakej yang ditawarkan sebagai Ejen MONSTR. Caranya mudah sahaja.
Pakej Buddies (minimum belian RM 250)
Pakej Comrade (minimum belian RM 700)

“Makin tinggi pembelian, makin murah harga dan untng pun makin tinggi” – Kakak Monster (Puan Nurul Fatin Binti Mohamed)

Pasti korang terliur dengan ulasan Ruby mengenai 4 produk utama MONSTR kan? Jadi, apa lagi? Hubungi ejen terdekat di kawasan anda k! Nak tahu senarai ejen? Rujuk Instagram MONSTR sekarang!

www.instagram.com/monstr.my
www.facebook.com/monstr.my


Samsung GALAXY Note perkenalkan Premium Suite serta Android 4.0 Ice Cream Sandwic | Assalammualaikum, selamat sejahtera dan apa khabar semua? Kali ini saya ingin share tentang teknologi inovasi terkini yang bakal menggegarkan Samsung Galaxy Note oleh Samsung. Hehe. Bicara teknologi kali ini. Bagi pemilik Samsung Galaxy Note dengan sistem pengendalian Android™ 2.3 (Gingerbread) janganlah berasa gusar, kerana “phablet” Samsung Galaxy Note anda akan di kemaskini tidak lama lagi. Bersabar dan terus bersabar. Sebelum anda memiliki Android 4.0 Ice Cream Sandwic secara realiti, jom kita terokai kelebihan Premium Suite dan Android 4.0 Ice Cream Sandwic. Ada beberapa laman sesawang memanggil Ice Cream Sandwic sebagai ICS sahaja. Jangan pula anda tersilap pula dengan Internet Connection Sharing pula ya. Hehehe. :pSamsung GALAXY Note perkenalkan Premium Suite serta Android 4.0 Ice Cream SandwicApa itu Ice Cream Sandwic?Penerangan yang lebih mudah adalah Sistem Pengendalian terkini dari Android untuk telefon, tab dan gadget Samsung yang lain. Ia direka melalui permintaan pengguna Android yang menginginkan kemudahan untuk melakukan pelbagai tugasan, notifikasi, paparan skrin utama yang mudah, pengubahsuaian widget, ditambah dengan cara perkongsian serta komunikasi yang lebih interaktif dan cepat.Apa itu Premium Suite?Satu Perisian yang terdapat di dalam Samsung Galaxy Note yang dikuasakan oleh Android 4.0 Ice Cream Sandwic. Perisian di dalam Premium Suite ini di naik tarafkan dari segi kelajuan, peningkatan ciri-ciri multimedia, dan didatangkan khas dengan S Pen yang akan membuatkan Samsung Galaxy Note lebih hebat dari sebelumnya. Samsung Galaxy Note bakal dikemaskini dengan sistem pengendalian Ice Cream Sandwich (Android 4.0) pada akhir musim bunga 2012 iaitu diantara April 2012 hingga 19 June 2012 dan dalam masa yang sama para pengguna akan menerima perisian Premium Suite. Dengan menaik taraf perisian ini, pengguna Galaxy dapat mengoptimumkan penggunaan S Pen secara eksklusif bagi aplikasi di dalam Premium Suite itu sendiri. Peningkatan ciri-ciri multimedia serta satu set lengkap aplikasi terkini dapat menarik minat pengguna sedia ada mahupun pengguna baru. Ini membuatkan Samsung Galaxy Note anda adalah satu alat untuk pelbagai kegunaan dan peristiwa!S Note adalah satu perkakas unik yang menggabungkan nota-nota dan lakaran-lakaran anda dengan cara digital yang memberi anda dengan satu cara baru bagi mencipta cerita-cerita anda dengan kreativiti anda sendiri. Juga termasuk inovasi lakaran bentuk, huruf formula seperti pai j kuasa dua, jadual-jadual digit dan grid , dan enjin carian pintar.Seiring dengan penampilan dan keunikan baru, Ice Cream Sandwich menyediakan lebih banyak paparan untuk memenuhi permintaan pengguna seperti prestasi lebih cepat, Face Unlock, Snapshot, Photo Editor dan ciri-ciri lain.Selain itu, pengguna-pengguna GALAXY Note mendapat hak eksklusif untuk mengakses permainan Angry Birds Space (http://samsung.angrybirds.com/galaxynote). Salah satunya adalah kehadiran “Lazer Bird” yang juga diperkenalkan oleh Samsung dan Rovio Entertainment, ia mencerminkan personaliti GALAXY Note Samsung. Selain itu terdapat pakej khas “Danger Zone” yang mempunyai 30 peringkat yang mencabar. Untuk lebih panjang maklumat tentang Angry Bird Space anda boleh klik Sponsored Video : Aplikasi Angry Birds Space di Samsung Galaxy NoteBagi anda yang ingin mengetahui lebih maklumat berkenaan Samsung Galaxy Note anda boleh lihat paparan dibawah. Samsung sememangnya mencipta dan melahirkan teknologi-teknologi yang diidamkan oleh ramai pengguna. Diharap para pembaca blog ini berpuas hati dengan kupasan berkenaan Saumsung Galaxy Note yang memiliki Premium Suite serta perisian Android 4.0 ICS. Terima kasih kerana sudi membaca.


Hasil Gambar Dari Galaxy Z Flip3 5G

Hasil Gambar Dari Galaxy Z Flip3 5G | Assalammualaikum semua! Apakah keutamaan kita apabila mencari sebuah telefon pintar baharu? Semestinya, kita inginkan kapasiti memori, kapasiti bateri, rekaan terkini, teknologi baharu dan paling penting adalah hasil gambarnya. Ruby berpuas hati dengan hasil gambar yang terhasil dari setiap snap. Sebab ia jelas dan memiliki sentuhan yang Ruby inginkan. Gambar adalah salah satu kenangan sepanjang perjalanan kehidupan kita. Jadi, Ruby akan abadikannya menggunakan Galaxy Z Flip3 5G. Hasil Gambar Dari Galaxy Z Flip3 5G

Hasil Gambar Dari Selfie Camera (Tanpa Edit)

Hasil Gambar Dari Cover Screen (Tanpa Edit)

Hasil Gambar Dari Kamera Utama (Tanpa Edit)

Disebalik Tabir Semasa Mengambil Gambar.

SAMSUNG | FACEBOOK | INSTAGRAM | TIKTOK


GALAU INDAH SELAMA 3 JAM DI KONSERT CAKRA KHAN A DECADE | Assalammualaikum semua! Jumaat 20 Januari 2023 adalah hari yang dinantikan oleh peminat Cakra Khan. Konsert sulung berlangsung di Plenary Hall, Kuala Lumpur Convention Centre. Lokasi yang dekat di hati kami. Lepas tu dalam dewan berprestij dan selesa. Al-maklumlah dah berusia 30-an ni tak larat nak berdiri tonton konsert.Terima kasih penganjur! Tahniah Cakra Khan dan seluruh pasukan yang terlibat. Konsert Cakra Khan A Decade adalah konsert terbaik yang Ruby pernah hadir. Puas hati sangat. Malah stamina Cakra Khan menghiburkan penonton juga turut bertenaga. Ketawa Cakra Khan adalah trademark yang tiada galang hanti ye. Kami juga sama-sama ketawa macam Cakra Khan. Ternyata Cakra Khan juga seorang yang mudah terhibur dan suka menghiburkan orang di sekelilingnya. >> https://www.ruby.my/2022/11/konsert-sulung-cakra-khan-bersempena.htmlGALAU INDAH SELAMA 3 JAM DI KONSERT CAKRA KHAN A DECADE

Cakra Khan mula dikenali dengan lagu hits beliau iaitu Kekasih Bayangan pada sekitar tahub 2012. Ketika itu, suara serak basah seperti Cakra Khan amat sukar dimiliki oleh mana-mana selebriti. Malah, jika ada yang memiliki tone suara begini, pasti menyanyi lagu rock metal. Berbeza dengan Cakra Khan, beliau lebih kepada genre muzik Pop dan R&B. Bak kata Dato' Sri Hajah Siti Nurhaliza ketika di wawancara di stesen televisyen Indonesia bahawa keunikan suara Cakra Khan seperti air masak yang sedang menggelegak. Lain dari yang lain.

Adakah sakit memiliki suara begitu? Cakra Khan juga memaklumkan bahawa ini adalah kurniaan Allah s.wt. Ia bukan penyakit atau perlu sebarang perubatan. Jadi, Cakra Khan akan menjaga sebaiknya anugerah suara ini dengan menghasilkan lagi karya muzik.3 jam Cakra Khan menyanyi, menghiburkan, menjawab soalan penonton, bercerita tentang kisahnya. Suara beliau kekal begitu. Memang a night to remember. Kami pulang dengan seyuman. Hehehe. LEBIH 20 LAGU Sepanjang 3 jam, sebanyak lebih 20 lagu telah dinyanyikan oleh Cakra Khan. Manakala penampilan Khai Bahar dan Aina Abdul adalah nyanyian diet bersama Cakra Khan. Sememangnya malam yang indah buat kami semua yang menonton. Selain lagu hit, Cakra Khan juga menyanyikan lagu-lagu penyanyi lain yang digemari oleh beliau sebagai tanda penghargaan dan sokongan. 1. Adalah Aku2. Setelah Kau Tiada3. Salah Tapi Baik4. Cintamu Bukan Untukku5. Kepada Hati6. Mencari Cinta Sejati7. Kekasih Bayangan8. Harus Terpisah9. Opera Tuhan10. Terlanjur Cinta (Cakra Khan feat Hael Husaini)11. Luluh (Khai Bahar)12. Seluruh Cinta (Cakra Khan feat Dato' Seri Siti Nurhaliza)13. Semalam (Aina Abdul)14. Terus Hidup (Aina Abdul)15. Hal Hebat (Ade Govinda feat Ernie Zakri)16. Tanpa Batas Waktu (Ade Govinda)17. Ayah (Rinto Harahap)18. Hanya Memuji (Shanty)19. I Will Survive (Gloria Gaynor)20. Jealous (Labrinth)21. Bukan Cinta Biasa (Dato' Seri Siti Nurhaliza)22. Terlalu Cinta (Rossa)23. Kamelia (Sweet Charity)KASIH IBU MEMBAWA KE SYURGA, KASIH AYAH  SEPANJANG MASAKonsert sulung ini pastinya memberi anjakan paradigma kepada Cakra Khan sekeluarga. Selama 10 tahun melalui pengalaman sebagai selebriti dan penyanyi rakaman. Pelbagai cabaran telah dilalui.Hakikat kejayaan sebuah perjalanan dunia seni adalah restu keluarga. Bagi Cakra Khan, keluarga adalah yang utama. Ayah beliau sentiasa memberi semangat untuk Cakra Khan terus memberi yang terbaik kepada semua. Permulaan minat dalam bidang nyanyian adalah bakat nyanyian dalam lagu dangdut pada usia kecil. Kemudian Cakra Band ditubuhkan untuk memenuhi undangan nyanyian di majlis-majlis. Setelah bakatnya dikenali oleh penggiat industri seni muzik. Bermulakah pelbagai naskah lagu-lagu galau nan indah yang sering kita dengarkan. Lagu-lagu Cakra Khan yang puitis dan sering beri pendengar bersemangat untuk move on untuk meneruskan kehidupan. Hidup ini indah, walaupun ada sisi ujian yang perit.

Cakra Khan turut membawa ibunda tercinta di Konsert Cakra Khan A Decade. Saat melihat wajah ibunda iaitu Puan Entik Trisuyatmi, bukan Cakra Khan sahaja berair mata. Kami pun berair mata.Tatkala Cakra Khan nampak Ibunda berair mata terus ayat...Jangan Menangis...Jangan Menangis...Jangan Menangis...Cakra Khan sedaya upaya tidak memandang ibunda semasa sepanjang konsert. Namun, hati seorang anak yang mana boleh mengelak dari tidak mengenali susuk tubuh seorang ibu yang sedang menonton konsert gilang-gemilang anaknya.Jika dulu, ibu menonton persembahan Cakra Khan bersama arwah ayah. Sekarang, bersendirian di sana. Cakra Khan juga mengalir air mata. Penonton juga turut mengalirkan air mata kerana rata-rata ramai mengikuti perjalanan seni insan bernama Cakra Khan. Pencapaian mengadakan konsert Cakra Khan A Decade adalah impian besar anak seni. Konsert ini berjaya dan sukses!PENYANYI JEMPUTAN KHAI BAHAR, AINA ABDUL DAN ADE GOVINDASepanjang 3 jam ini, waktu kemunculan Khai Bahar, Aina Abdul dan Ade Govinda adalah waktu ramai bertenang dari berair mata sambil menanti Cakra Khan. Lagu-lagu duet secara langsung sangat gemersik dan menusuk jiwa. Terkesima mendengar bait-bait lirik, tambahan pula diiringi muzik Orkestra oleh Datuk Ramli MS. Meleleh air mata. Aiyaaa menangis je di Konsert Cakra Khan A Decade. Hahahaha.

Konsert Cakra Khan A Decade turut dihadiri oleh rakan selebriti popular seperti Dato' Sri Hajah Siti Nurhaliza, Datuk Seri Rossa, Nur Fazura, Fattah Amin, MK K-Clique, Puteri Sarah Liyana, Sherry Alhadad, Catriona Ross, Siti Saerah dah ramai lagi.

Tahniah Cakra Khan, Kak Lin, Acha dan seluruh pasukan yang terlibat.


Pengalaman Menyertai Cyber Eco Hunt 2019 | Assalammualaikum semua! Wah hari ini Ruby sertai pencarian harta karun stail baru. Sambil selesaikan tugasan, Ruby juga menjaga alam sekitar. Hehe. Nampak macam mudah dan santai kan? Haaaa bila dah petang, muka berminyak, mekap cair dan mata berat nak tidur. Semangat pada waktu pagi terus hilang pada waktu petang. Hahaha. Jom baca pengalaman Ruby. Seronok dapat mencuba dan timba ilmu sepanjang hari ni.Pengalaman Menyertai Cyber Eco Hunt 2019.Ramai yang tahu Ruby suka join Treasure Hunt. Tetapi anda semua perlu tahu bahawa lain penganjur, lain cara pencarian harta karun dan pemarkahannya. Kadang-kadang kita dah buat sehabis baik pun tak menang. Dalam rezeki kita ada rezeki orang lain. Betul tak? Jadi, enjoy aje la! Lagi pula banyak cara penganjuran pencarian harta karun ni. Macam Cyber Eco Hunt 2019, Ruby belajar cara penyertaan KOL, Influencers dan Blogger berbeza. Penggunaan Instagram Stories untuk menghasilkan kesedaran Alam Sekitar. Ruby tertarik dengan video IGS peserta KOL dan Influencers. Kreatif sungguh.Pengalaman join treasure hunt memang amat bermakna. Cyber Eco Hunt 2019 bakal menjadi sejarah di dalam arkib!GSC 100Plus Treasure Hunt 2010#AABC 2nd Anniversary Photo Hunt di Bangkok 2015Fly And Drive Malaysia Tourism Hunt 20131Utama Wonder Food Adventure 2013Allianz Amazing Hunt 2014Putrajaya Treasure Hunt 2013Miss SHOPhia Shopping Hunt 2.0 2017Miss SHOPhia Shopping Hunt 3.0 2019Seawal jam 5 pagi Ruby dah bersiap sedia untuk ke Wisma DRB-Hicom di Shah Alam. Risau lewat dan kesesakan lalu lintas. Ruby menetap di kawasan super jem strawberri tau. MRR2 kalau lambat je keluar, mesti sangkut di Ampang. Ruby tiba di Wisma DRB-Hicom sekitar jam 6.30 pagi. Alhamdulillah awal. Daftar dan dapat bag beserta pakaian. Kemudian, Ruby baca buku panduan yang disediakan oleh Cyber Eco Hunt 2019.Strategi treasure hunt adalah kena sentiasa pantas dan bersedia. Siap sedia kapsyen dan hashtag. Kemudian tinggal untuk ambil gambar atau video sahaja. Walaupun Ruby tidak menang besar, teknik ni korang boleh belajar ok. Hiksss!Flag Off oleh YBhg. Dato’ Haji Mohd Zain bin Haji Hassan; Chief Executive Officer Alam Flora Sdn Bhd dan Encik Nazar bin Abdul Raof; Head of Company, DHES Sdn Bhd.Visi dan misi Cyber Eco Hunt 2019 ini adalah untuk memberi kesedaran tentang pentingnya menjaga alam sekitar. Dari pelbagai sudut di ambil kira. Jika pihak Alam Flora tidak cipta kempen kesedaran, pasti ramai pekerja diperlukan untuk membersihkan kawasan-kawasan tertentu. Sebagai contoh, anda buang sampah di dalam longkang, longkang tersumbat, panggil siapa untuk bersihkan? Mesti Alam Flora dan DHES kan? Jadi, ia akan berbalik kepada pengurusan DHES. Apa kata kita mula kitar semula dan kali ini, kita cari lokasi yang boleh menerima hasil barang kitar semula yang kita kumpulkan. Sebab tidak semua kawasan mempunyai Alam Flora, sebab setiap tempat ada Majlis Perbandaran. Jadi, anda sendiri perlu plan untuk hantar barang kitar semula ke Pusat Kitar Semula Komuniti atau join acara bersama yang sentiasa dikemaskini di facebook DHES. Okay? Sebagai contoh, acara dibawah ini bakal berlangsung hujung minggu ni. Jom hantar minyak masak.Tujuh Tugasan, Empat CheckpointCheckpoint 1 : Work & Safety & Life of GardenerPertama kali mencuba memakai Harness dan mencuba peralatan pengurusan landskap. Menyapu sampah, blower daun kering dan mesin rumput. Satu plastik kuning sudah penuh untuk satu tempat, bayangkan tukang sapu sampah yang menyapu di atas jalan raya tu. Daun gugur mesti banyak. Campur dengan yang buang sampah dari kenderaan lagi. Aiyyoooo!Checkpoint 1 : Square Footage CalculatorKami dapat mencuba menggunakan alat pembersihan bangunan iaitu mesin polisher dengan cara yang betul dan selamat. Susah rupanya nak kawal mesin ni. Berpusing Ruby tadi. HahaCheckpoint 2 : Creative CampaignRuby sediakan video untuk kempen kesedaran “Buang Sampah ke dalam Tong Sampah” untuk melestarikan alam sekitar. Kami cari sampah di kawasan River of Life, kemudian kami rekod, kemudian shoot lagi. Hahaha.Rush update social media. Hahaha. Pertama kali ke River of Life, cantiknya tempat ni. Teringat masa pergi Tuisyen Kasturi masa zaman sekolah. Jalan belakang ni laluan pintas dari kesesakan bas.Checkpoint 2 : Love Food, Hate Waste & Say No to StrawMempromosikan “Love Food, Hate Waste ” untuk mengelakkan pembaziran makanan dan kempen “Bring Your Own Lunch Container” sebagai langkah untuk mengurangkan kadar sisa makanan secara berkesan. Dulu masa zaman sekolah selalu bawa bekal. Kemudian ada bawa botol air sendiri. Sudah terbiasa dan kini Ruby terapkan kepada anak-anak. Mereka akan bawa bekal hari-hari. Hehe.Checkpoint 3 : Used Cooking Oil & 3R on WheelsRuby bantu surirumah di Presint 9 tentang cara-cara menyimpan minyak masak terpakai. Ruby bawa sepaket karipap dan sebotol minyak masak. Kemudian kami kitar semula minyak yang sudah dipakai ke trak DHES menerusi 3R on Wheels dan Puan Azizah berpeluang menerima wang tunai serta mata ganjaran Petronas Mesra. Best kan?Checkpoint 3 : Alam Flora Buy Back Centre di Fasiliti Inovasi Kitar Semula (FIKS), PutrajayaKali ini kami diberi tugasan berkumpulan untuk mencari sampah menggunakan aplikasi QR Code dan Google Maps. Kami berjalan di tasik Presint 9, Putrajaya. Jumpa 5 bungkusan sampah. Kemudian kami asingkan, timbang, masukkan ke dalam ruang yang dilabel kertas, tin dan plastik. Di sini anda juga akan menerima wang tunai dan mata ganjaran Petronas Mesra.Checkpoint 4 : Integrated Recycling Facility (IRF)Pertama kali melawat tempat yang mengasing sampah dan terus proses untuk membolehkan plastik, tin dan kertas di kitar semula. Kesemua bahan yang sudah diproses akan di asingkan dan menanti pembeli dari kilang-kilang besar. Di sini para pekerja kontraktor Alam Flora mula buat kerja seawal 7 pagi dan berakhir pada 6 petang setiap hari. Selepas itu kami mencipta logo kitar semula melalui rangka seni yang dihasilkan melalui botol plastik.Ruby Menang RM 100 Untuk Tugasan “Kitar Semula Minyak & Alam Flora 3R On Wheels”Ruby ingin ucapkan ribuan terima kasih kepada penyokong dan pengikut instagram @rubydotmy. Hari ini sebanyak 7 post telah ruby spam di ruangan instagram. Malah ada instagram story dan igtv lagi. Kemudian ada pula facebook dan twitter. Hahaha. Agak kelam kabut sedikit, tapi tidak mengapa. Banyak maklum balas dari pengikut di instagram dan facebook. Ini bermakna, ramai sudah sertai kempen dari DHES dan Alam Flora. Cuma, lokasi pusat kitar semula sahaja tiada di kawasan mereka.Di dalam program Cyber Eco Hunt 2019 ni Ruby memenangi RM 100 dari tugasan nombor 5 iaitu “Kitar Semula Minyak & Alam Flora 3R On Wheels”. Pengisian ini menarik dan Ruby teruja menghasilkan video di IGTV. Sebagai ibu, Ruby memang melakukan kitar semula. Di rumah adalah permulaan untuk mendidik seluruh keluarga menjaga alam sekitar. Hehehe. View this post on Instagram A post shared by Malaysia Lifestyle Blogger (@rubydotmy) on Sep 24, 2019 at 1:21am PDTTahniah Kepada Pemenang Cyber Eco Hunt 2019Terdapat 3 kategori peserta, Key Opinion Leader (KOL), Influencers dan Bloggers. Setiap kategori ini akan memenangi wang tunai RM 700, RM 500, RM 300 dan RM 100 untuk tujuh tugasan yang telah dilakukan. Dari KOL terdapat 5 peserta, Influencers 8 peserta dan Blogger seramai 16 orang. Secara keseluruhan adalah seramai 29 orang peserta menyertai Cyber Eco Hunt 2019.Mengenai Alam Flora Sdn BhdDitubuhkan pada tahun 1995, Alam Flora Sdn Bhd merupakan salah satu syarikat pengurusan alam sekitar terkemuka di Malaysia yang berdedikasi untuk berkhidmat kepada masyarakat untuk menguruskan dan mengurangkan sisa dengan kesan alam sekitar yang minimum. Alam Flora adalah anak syarikat milik penuh DRB-Hicom Berhad, salah satu syarikat terkemuka di Malaysia yang tersenarai di pasaran utama Bursa Malaysia Securities Berhad, memainkan peranan penting dalam menyokong transformasi Malaysia menjadi negara berdaya saing, berasaskan pengetahuan dan berpendapatan tinggi.DRB-Hicom adalah konglomerat keusahawanan dengan tiga sektor perniagaan teras, automotif, perkhidmatan; dan harta, aset dan pembinaan. Sebagai salah satu pemegang konsesi terbesar pengurusan sisa pepejal negara dan projek penswastaan ??pembersihan awam, Alam Flora menyediakan perkhidmatan pengurusan sisa yang komprehensif kepada beberapa kawasan konsesi di kawasan-kawasan tertentu di Semenanjung Malaysia, Wilayah Persekutuan Kuala Lumpur dan Putrajaya, dan Pahang.www.alamflora.com.mywww.instagram.com/alamflorasdnbhdwww.facebook.com/alamflorasdnbhdMengenai DHES Sdn BhdDitubuhkan pada tahun 2013, Syarikat Alam Sekitar DRB-Hicom Sdn Bhd (DHES) adalah anak syarikat milik penuh Alam Flora Sdn Bhd (AFSB) di bawah kumpulan drb-hicom berhad (salah satu konglomerat utama Malaysia yang tersenarai di papan utama Bursa Malaysia berhad). Bersertifikat dengan ISO 9001: 2008 pada tahun 2015, DHES telah memberikan perkhidmatan yang berkualiti kepada pelbagai syarikat, kerajaan dan institusi sepanjang tahun.Bersertifikat dengan ISO 9001: 2008 pada tahun 2015, DHES telah memberikan perkhidmatan yang berkualiti kepada pelbagai syarikat, kerajaan dan institusi sepanjang tahun. DHES mengkhususkan diri dalam menyediakan perkhidmatan alam sekitar yang komprehensif untuk memperkaya kualiti hidup. Kami sentiasa berusaha untuk menyediakan kualiti tertinggi perkhidmatan alam sekitar di mana kepuasan pelanggan kami adalah keutamaan kami. Kami menawarkan pelbagai perkhidmatan persekitaran yang kompetitif dan premium termasuk Pengurusan Sisa Pengurusan Bersepadu, Kitar Semula dan Rawatan Buangan, Perkhidmatan Pembersihan Infrastruktur, Pengurusan Kemudahan Aset dan Pengurusan Projek dan Perundingan.Untuk memastikan kecekapan dan penyampaian perkhidmatan yang tinggi, kami mempunyai lebih daripada 400 kakitangan yang berpengalaman dan terlatih, yang ditempatkan di seluruh Malaysia. DHES bertujuan mengembangkan perniagaannya ke peringkat antarabangsa.www.dhes.com.mywww.instagram.com/DHESSdnBhdwww.facebook.com/DHESSdnBhd


ASHRAF MUSLIM SEBAGAI USTAZ DI DALAM FILEM GENRE SERAM MUSYRIK API NERAKA MENANTIMU | Assalammualaikum semua! Siapa peminat film genre seram Islamik? Angkat tangan! Kita geng lah suka menonton film genre seram, tetapi pendekatan penyelesaian situasi melalui surah ayat-ayat suci Al-Quran. Bertepatan dengan kehidupan sebagai umat Islam, melalui filem sebegini kita tahu bahawa banyak situasi berlaku dalam kehidupan seharian manusia.

Penampilan Ashraf Muslim sebagai ustaz di dalam filem seram buat julung kalinya, amat dinantikan. Latar belakang beliau pernah menjadi Pengamal Perubatan Islam suatu ketika dahulu dan juga lakonan yang bersahaja natural tenang juga memberi impak untuk beliau mara ke lakonan film seram Musyrik. Pasti ramai teruja kan? Ruby pun! ASHRAF MUSLIM SEBAGAI USTAZ DI DALAM FILEM GENRE SERAMPelakon berpengalaman, Ashraf Muslim, 41, tidak kisah digelar hero tua, apatah lagi, masih menjadi pilihan penerbit dan pengarah selepas hampir dua dekad bergelar anak seni.Bagi Ashraf, apa yang lebih penting, lakonannya memberi impak dan meninggalkan kesan mendalam pada penonton.“Usia hanyalah sekadar angka. Apa yang lebih penting, semakin tua jadi makin matang dalam bidang lakonan.“Saya menjadikan hero tua seperti Datuk Rahim Razali dan Sidi Oraza sebagai inspirasi untuk menjadi pelakon berkaliber dalam industri seni tanah air,” katanya.Mengimbas latar belakangnya, Ashraf berkata, dia mula berlakon pada 2005 dan kini sudah 17 tahun berkecimpung dalam bidang lakonan.“Saya tidak melihat menjadi pilihan pengarah bagi watak hero hanya bersandarkan pada wajah awet muda.“Sebaliknya, saya sentiasa menjaga ‘attitude’, hormat pada orang dan menjaga kualiti dalam lakonan,” katanya.Mengenai gandingan pelakon baharu, Ashraf yang pernah bergandingan dengan Sharifah Rose menerusi drama 3 Nota Cinta berkata, dia tidak pernah ada masalah berlakon dengan bintang baharu.“Saya bermula dari pelakon ‘kayu’ sebelum berada pada tahap sekarang.“Sebab itu, saya tidak kisah berlakon dengan pelakon baharu yang dianggap ‘kayu’, asalkan mahu belajar ilmu lakonan,” katanya yang akan muncul dengan filem baharu, Musyrik - Api Neraka Menantimu!FILEM MUSYRIK “API NERAKA MENANTIMU”Mengulas mengenai filem genre seram itu, Ashraf berkata, dia menerima tawaran berlakon dalam filem arahan Arjin Uppal itu kerana mahukan kelainan.Menerusi filem terbitan White Merpati Entertainment Sdn Bhd itu, Ashraf bergandingan dengan Aeril Zafrel dan Ruhainies selaku teraju utama.“Saya sudah lama tidak berlakon cerita bergenre seram. Apa yang lebih mencabar apabila banyak babak penggambaran dilakukan pada waktu malam.“Saya tertarik dengan watak ustaz diberikan. Jalan cerita filem ini juga memaparkan realiti dalam situasi hari ini,” katanya.Selain Ashraf, Aeril dan Ruhainies, filem Musyrik - Api Neraka Menantimu! turut menampilkan barisan pelakon seperti Aishah Ilias, Qaseh Shuhada, Arwan Umar dan Neera Azizi.Filem Musyrik - Api Neraka Menantimu! mula menjengah pawagam seluruh Malaysia pada 7 Julai depan. Trailer rasmi filem disiarkan jam 6 petang pada 15 Jun lalu menerusi saluran YouTube/WhiteMerpatiMovies.


PENCARIAN GUARDIAN ‘THE FACE OF HEALTHY BEAUTY’ 2023 | Assalammualaikum semua, rasa macam baru semalam Ruby menyaksikan sendiri Pusingan Akhir Guardian The Face of Healthy Beauty 2019 di AEON Mall Shah Alam. 4 tahun sudah berlalu dan Ruby menyaksikan sendiri bagaimana 4 pemenang glow up. Wajah mereka di poster dan kempen kecantikan serta kesihatan Guardian.Kemunculan mereka di acara Guardian juga kelihatan eksklusif. Paling ketara peningkatan yang Ruby lihat adalah Puan Yasmin Khalid. Beliau kini Duta untuk jenama kecantikan SimplySiti, peguam dan ibu. Transisi dari pelajar jurusan undang-undang ketika masuk pertandingan The Face of Healthy Beauty 2019 kepada wanita yang elegan dan menjadi inspirasi kepada yang lain amat memberi impak positif. Guardian Malaysia bermula sebagai sebuah kedai runcit farmaseutikal berkeluasan 200 kaki persegi, yang menyajikan perkhidmatan kepada komuniti ekspatriat 55 tahun lalu. Hari ini, ia merupakan peneraju rangkaian kesihatan, kecantikan dan farmasi runcit di negara ini, dengan lebih 600 buah stor di seluruh negara. PENCARIAN GUARDIAN ‘THE FACE OF HEALTHY BEAUTY’ 2023

Guardian lancar pencarian seluruh negara untuk individu yang melambangkan keunggulan Healthy Beauty. Bermula 26 Jun 2023, Guardian Malaysia telah mengadakan kembali peraduan popularnya untuk mencari The Face of Healthy Beauty (TFHB).

Angela Teo,Ketua Pemasaran Guardian Health and Beauty Sdn Bhd berkata, “Pencarian pertama The Face of Healthy Beauty Guardian pada tahun 2019 adalah satu kejayaan besar dimana kita telah berjaya menemui ramai wanita Malaysia yang hebat yang melambangkan visi kecantikan sihat kami. Malangnya, disebabkan pandemik kami terpaksa menangguhkan acara tersebut sehingga tahun ini dan kini, kami sangat teruja.Pencarian The Face of Healthy Beauty Guardian BUKAN pertandingan kecantikan. Kempen ini meraikan kecantikan yang sihat dan menggalakkan orang ramai untuk menerima segala keunikan diri mereka luar dan dalam, kecantikan dalaman dan luaran mereka. Healthy Beauty ialah individu yang positif, dinamik, lemah lembut tetapi bersemangat, ceria, penyayang dan menginspirasi dengan keyakinan yang lahir dari perasaan yang baik secara holistik. Mereka juga mahu memberi inspirasi kepada orang lain untuk menjalani kehidupan yang sihat dan indah melalui perkara yang menggembirakan dan memuaskan hati mereka.”

Disebut-sebut sebagai yang pertama seumpamanya di Malaysia, pencarian The Face of Healthy Beauty adalah usaha seluruh negara untuk mencari EMPAT individu yang paling sesuai dinobatkan sebagai ‘The Face of Healthy Beauty’, untuk menjadi duta kecantikan sihat Guardian.Teo menjelaskan bahawa konsep Healthy Beauty adalah teras falsafah jenama Guardian dan ia terhasil daripada wawasan pengguna yang meyakini bahawa kesihatan yang baik adalah asas kepada kecantikan sebenar.

“Kami mendapati bahawa pelanggan kami percaya bahawa kecantikan sebenar datang daripada tubuh badan yang sihat dan mental yang sejahtera,” kata Teo.“Dan trend ini juga telah membantu Guardian berkembang daripada sebuah stor kesihatan dan kecantikan, kepada sebuah jenama dengan matlamat untuk memberi inspirasi kepada pelanggan untuk menjalani hidup yang sihat dan indah. Untuk mencapai misi ini, kakitangan jualan kami telah dilatih untuk menjadi penasihat penjagaan kecantikan dan kesihatan, manakala stor kami terus menawarkan produk terkini dan paling inovatif dari seluruh dunia pada nilai terbaik kepada pelanggan,” tambah Teo.

Empat (4) pemenang Peringkat Akhir masing-masing akan menerima:• Kontrak satu (1) tahun dengan Guardian• Penampilan muka hadapan Katalog Guardian & material jualan lain• Wang tunai RM10,000 dan Baucar bernilai RM10,000• Produk daripada penganjur yang mengambil bahagian• Produk Penjagaan Mandian Guardian bernilai RM5,000 untuk disumbangkan kepada badan kebajikan pilihan pemenangPeraduan ini terbuka kepada semua rakyat Malaysia berumur 18 tahun dan ke atas dengan penyertaan yang perlu dihantar secara dalam talian mulai 26 Jun 2023 hingga 6 Ogos 2023 di https://theface.guardian.com.my atau klik pada kod QR di semua platform media sosial Guardian dan di stor Guardian.

Peserta perlu memuat naik video berdurasi 30 saat, menerangkan ‘Mengapa mereka ingin menjadi The Face of Healthy Beauty?’, satu gambar berukuran penuh dan satu gambar passport.Satu ratus dua puluh (120) peserta yang disenarai pendek akan dipilih untuk menghadiri peringkat separuh akhir di:Plaza Gurney, Pulau Pinang (26-27 Ogos 2023), Pusat Membeli-Belah MyTOWN, Kuala Lumpur (2-3 September 2023), Paradigm Mall, Johor Bahru (9-10 September 2023) dan Vivacity Mall, Kuching Sarawak (16-17 September 2023). Lima peserta separuh akhir dari setiap wilayah akan berentap di Pusingan Akhir yang bakal berlangsung di Pusat Membeli-Belah Sunway Pyramid di Petaling Jaya pada 21 Oktober 2023.Mulai 18 September 2023 hingga 8 Oktober 2023, pelanggan Guardian juga boleh mengundi di laman mikro untuk memilih pemenang pilihan mereka pada Pusingan Akhir. Undian yang diterima untuk setiap finalis akan menyumbang 40% daripada jumlah markah di Peringkat Akhir.

Butiran lanjut tentang pencarian, serta terma dan syarat penuh penyertaan boleh didapati di https://theface.guardian.com.my. #GuardianMYApp #guardianMy #faceofguardianmy #FaceofHealthyBeauty2023GUARDIAN | FACEBOOK | INSTAGRAM | YOUTUBE